text:
पटना । राष्ट्रीय खाद्य सुरक्षा मिशन योजना क संचालन मे बिहार अव्वल रहल अछि। योजना क समीक्षा क लेल केन्द्रीय कृषि मंत्रालय मे भेल बैठक मे सर्वश्रेष्ठ प्रदर्शन क लेल केन्द्रीय कृषि मंत्री शरद पवार बिहार क कृषि उत्पादन आयुक्त अशोक कुमार सिन्हा आओर कृषि निदेशक डॉ बी राजेन्दर कए पुरस्कार प्रदान केलथि। केन्द्र सरकार क दिस स शुरू भेल इ राष्ट्रीय खाद्य सुरक्षा मिशन योजना राज्य मे वर्ष 2007-8 स चलाउल जा रहल अछि। देश मे योजना क बेहतर क्रियान्वयन क लेल राज्य सरकार क कृषि विभाग कए पुरस्कृत कैल गेल अछि। योजना कए लागू भेला स सूबा मे गेहूं क पैदावार मे 30 प्रतिशत क वृद्धि भेल अछि। जे देश क अन्य राज्य क तुलना मे बेसी अछि। योजना क तहत किसान कए 3.60.000 क्विंटल गेहूं क बीज अनुदानित दर पर मुहैया कराउल गेल छल। उन्नत बीज किसान कए भेटला स प्रति हेक्टेयर उत्पादकता मे 17 प्रतिशत क वृद्धि रिकार्ड कैल गेल अछि। पूर्व मे राज्य मे गेहूं क प्रति हेक्टेयर उत्पादकता 1994 किलो छल जे आब बढ़िकए 2336 किलो भ गेल। राज्य मे गेहूं उत्पादन 27.9 लाख टन स बढ़िकए 36.21 लाख टन भ गेल अछि। मिशन योजना क तहत वर्ष 2009-10 क लेल केन्द्र सरकार स कुल 57.54 करोड़ टका भेटल छल। राज्य सरकार 52.60 करोड़ टकाक उपयोग केलक अछि। राज्य मे कृषि यंत्रीकरण योजना सेहो 100 प्रतिशत सफल रहल अछि। एहि योजना क तहत किसान कए अत्याधुनिक कृषि यंत्र अनुदान पर मुहैया कराउल गेल अछि।
मुख्य पृष्ठ समाद विशेष खाद्य सुरक्षा मिशन मे बिहार अव्वल


c: text/html

text:
दरभंगा सेहो सतर्क
नेपाल दिस भ रहल पानि सं उत्तर बिहार के नदी सभ मे जलस्तर बढ़ि गेल अछि. नदी उफान मारि रहल अछि. बागमती मे त बाढ़ि आबिए गेल. दोसर नदी सभ मे सेहो पानि बढ़ल जा रहल अछि. अगर बिहार मे पानि भेल त स्थिति खराब भs सकैत अछि. बिहार मे अखन धरि नीक सं पानि नहि भेल अछि. सरकार बिहार के सूखाग्रस्त राज्य घोषित करय पर विचार करि रहल अछि. एहन मे अगर दू-चारि दिन बाद पानि होएत अछि आओर झमैटि के आबैत अछि त स्थिति विकराल रूप धारण क सकैत अछि.
मुदा अखन त बागमती के संग कोसी... कमला बलान... गंडक सभ मे पानि नेपाल दिस सं आएल पानि सं बढ़ल अछि. पानि बढ़ले जे रहल अछि. हाल एहन भ गेल अछि जे दरभंगा जिला मे सेहो बाढ़ि के खतरा उत्पन्न भs गेल अछि. कुशेश्वरस्थान... घनश्यामपुर... बिरौल... सिंघवाड़ा मे पानि कई ठाम गाम मे घुसि गेल अछि. दरभंगा के पास मब्बी मे सेहो बागमती के दबाव बढ़ि गेल अछि. दरभंगा शहर अखन बाचल अछि. ओना बीच मे पानि भेल अछि. थोड़के पानि सं दरभंगा शहर के हाल बेहाल अछि. सड़क पर चलनाय मुश्किल भ गेल अछि. ठेहुन भर पानि लगि गेल अछि. आओर पानि के निकास नहि भेलाह सं स्थिति भयावह अछि. ओना बागमती आओर कमला बलान नदी पर प्रशासन के पूरा नजर अछि. सरकार... प्रशासन के तरफ सं पूरा सतर्कता बरतल जा रहल अछि. चौबीसों घंटा निगरानी कएल जा रहल अछि. कई ठाम त बाढ़ि के कारण लोक सभ परेशान छथिन्ह. मुदा अखन सभ ध्यान शहर पर रहलाके कारण लोक सभ के नीक सं राहत नहि मिलि पाबि रहल अछि.
हमर ईमेल:-hellomithilaa@gmail.com
Subscribe to: Post Comments (Atom)

robotstxt: allowed

filter: keep


text:
आखिरकार लालू-राबडी युगक पदेन अंत भ गेल| शुक्रदिन विधानसभा अध्यक्ष उदय नारायण चौधरी विधिवत रूप स सत्ता पक्षक नेता नीतीश कुमार आ नेता प्रतिपक्ष अब्दुलबारी सिद़दीकी कए घोषित करि देलथि| एहि प्रकार स 1990 क बाद पहिल बेर एहि दूनू पद पर लालू परिवार विराजमान नहि अछि| ओना अपन आ पासवानक परिवारक कोनो सदस्य कए एहि पद लेल सदन मे मौजूद नहि देख लालू कहने छलाह जे ओ नेता प्रतिपक्षक लेल जोर नहि देताह| मुदा जनताक इच्छा आ विधायिकाक सम्मान कए देखैत एहि पद पर अब्दुलबारी सिद़दीकी कए बैसबाक घोषणा करि देल गेल अछि| ज्ञात हुए जे इसमाद तीन माह पूर्व इ संभावना जता देने छल जे एहि बेर नीतीशक सामने राबडी नहि अब्दुलबारी सिद़दीकी हेताह| ओना पासवान आ लालूक विचार स ओ सीएम पदक उम्मीदवार नहि भ सकलाह मुदा एहि पद पर त एक प्रकार स जनता हुनका बइसा देलक|
मुख्य पृष्ठ चित्रालय बदलि गेल चेहरा : नीतीशक सामने बैसलाह सिद्दीकी


text:
शनिवार, 15 दिसंबर 2012
कोलकाता के मैथिलि संस्था "मिथिला विकाश परिषद् " मलंगिया नाट्य महोत्सव में लेत भाग, कोलकाता - (प्रकाश झा ) 15/12/2012 - दिल्ली में आगामी 26-30 दिसंबर के श्री राम सेंटर के प्रेक्षागृह में मैलोरंग के तत्वाधान में आयोजित " मलंगिया नाट्य महोत्सव के कार्यक्रम में कोलकाताक परिचित मैथिल संस्था " मिथिला विकाश परिषद् " के स्थान भेटल अछि, अहि संस्था द्वारा आगामी 29 दिसंबर के महेंद्र मलंगिया लिखित नाटक "जुवायल कनकनी " के मंचन मिथिला विकाश परिषद् के अध्यक्ष अशोक झा के निर्देशन में कायल जायत ! जकर तैयारी चली रहल अछि, अशोक झा स भेल बात-चित में ओ कह्लानी जे 27 दिसंबर के सब कलाकार लोकनि कोलकाता स दिल्ली के लेल प्रस्थान करत ! अहि में जिबू के भूमिका में अशोक झा, चैतु-नारायण ठाकुर, संझा -बन्दना झा, वृंदा - श्रीमती बेला झा, नीलू -अंजना इस्सर, शिबू - राघवेन्द्र झा, बैजू - अशोक झा (भोली) के पात्र में रहता ! पर्श्व संगीत - शांति सरकार आ श्री गोपिकांत झा मुन्ना, गीत लिखने छथि अशोक झा ! कोलकाता स मात्र अहि संस्था टा के आमंत्रित् कायल गेल अछि,
कोलकाता के मैथिलि संस्था "मिथिला विकाश परिषद् " मलंगिया नाट्य महोत्सव में लेत भाग,
सदस्यता लें टिप्पणियाँ भेजें (Atom)


text:
पटना : आॅटो क बाद आब पटना क महिला जल्द अहां कए कैब क स्टेयरिंग थमने देखा जेतीह। आॅटो मे सफल प्रयोग क बाद आब पटना मे जोर शोर स महिला कए टैक्सी चलेबाक प्रशिक्षण देबाक तैयारी भ रहल अछि। महिला आॅटो क सफल परिचालन स उत्साहित महिला एहि मे महत्वपूर्ण भूमिका निभा रहल छथि। बिहार स्टेट आॅटो चालक संघ आॅटो क बाद महिला कए चारि चक्का चलेबाक प्रशिक्षण देबाक फैसला लेलक अछि। इ प्रशिक्षण अक्टूबर क पहिल सप्ताह स शुरू होएत। एकर संगहि आॅटो आ कैब चलेनिहारि सब महिला कए कराटे क सेहो प्रशिक्षण देल जाएत। इ प्रशिक्षण पटना क ब्लैक बेल्ट विजेता नेहा कुमारी देतीह।
संघ क महासचिव राजकुमार झा कहला अछि जे संघ प्रशिक्षित महिला कए आॅटो क भाति गाड़ी क लेल सेहो बैंक स ऋण उपलब्ध कराउत। ओ कहला जे एहि संबंध मे परिवहन विभाग क प्रधान सचिव स गप भ चुकल अछि। विभाग प्रशिक्षित महिला सब कए विशेष सुविधा देत। विभाग ई-लर्निग लाइसेंस क प्रक्रिया कए आओर सरल बनाउत आ कमर्शियल लाइसेंस बनि गेला पर टैक्स क टका घुरा देत। महासचिव कहला जे महिला आॅटो पटना मे बहुत सफल रहल आब इ प्रयोग बिहार क अन्य जिला मे कैल जा रहल अछि। अगिला किछु मास मे वैशाली, जहानाबाद, कटिहार, मुजफ्फरपुर सन किछु जिला मे महिला आॅटो सेवा शुरू भ जाएत। एहि जिला सब मे इच्छुक महिला सब स आवेदन मांगल जा रहल अछि। पटना जेना आन ठाम सेहो महिला कए वाहन चालन क प्रशिक्षण क संगहि लाइसेंस आ बैंक स ऋण लेबा मे मदद कैल जाएत।
इ-समाद, इपेपर, दरभंगा, बिहार, मिथिला, मिथिला समाचार, मिथिला समाद, मैथिली समाचार, bhagalpur, bihar news, darbhanga, Hawai seva, latest bihar news, latest maithili news, latest mithila news, maithili news, maithili newspaper, mithila news, patna, saharsa


text:
मधुबनी जिलाक झंझारपुर प्रखंड अंतर्गत पैटघाट (लालगंज) निवासी श्री दुर्गानन्द झा केर सुपुत्र अविनाश कुमार जलवायु परिवर्तन विषयक प्रशिक्षण मे अमेरिकामे बिहार राज्यक प्रतिनिधित्त्व करताह.
इन्दिरा गाँधी राष्ट्रीय मुक्त विश्वविद्यालय स’ कंप्यूटर साइंस मे मास्टर (एम.सी.ए) डिग्री धारक अविनाश एक प्रतिष्ठित कम्पनीक नोकरी छोड़ि अपन देशक किसानक हितमे काज करबा लेल दृढ़संकल्पित ओ चिन्तनशील देखना जाइ छथि.
विगत पाँच बर्ख स’ कौशल्या फाउंडेशन नामक स्वयंसेवी संस्था संग डेग मे डेग मिला किसान लोकनिकें अन्न, तरकारी आदिकें उचित दाम दिया हुनका लोकनिक पक्ष मे ठाढ़ देखल गेलाह अछि. किछुए मास पूर्व मिथिला सहित समूचा बिहार मे बाढिक प्रकोप मे उक्त संस्था द्वारा सराहनीय कार्य कएल गेल अछि जाहि मे हिनक लगनशीलता ओ तत्परता कें बेस प्रशंसित कएल गेल छल.
ज्ञात हो जे अविनाश “वर्ल्ड इकॉनोमिक फोरम” केर 'ग्लोबल शेपर्स कम्युनिटी'क पटना हब केर वाइस क्यूरेटर सेहो छथि आ एहि फोरम केर वार्षिक क्यूरेटर सेमिनारमे बिहारक प्रतिनिधित्व करैत जेनेवा मे पहिनहि अपन उपस्थिति दर्ज करा चुकल छथि.
अमेरिका केर पूर्व उप-राष्ट्रपति एवं नोबेल पुरस्कार विजेता अल गोर केर संस्था 'द क्लाइमेट रियलिटी प्रोजेक्ट' जेकि किसानकें जैविक खेती हेतु प्रोत्साहित करैत अछि मे एहि बेर विश्व कें १०० प्रतिभाशाली युवा मध्य बिहार दिस स’ प्रशिक्षित करबा लेल अविनाश कें आमंत्रित कएल गेल अछि. अल गोर स्वयं हिनका लोकनिकें प्रशिक्षित करता आ ई प्रशिक्षण कार्यक्रम १७ सं १९ अक्टूबर धरि अमेरिकामे चलत.
अविनाश कें समाजसेवाक संग-संग फोटोग्राफी मे सेहो बेस दिलचस्पी छनि जेकि हिनक फेसबुक पेज खलिहान लाइव केर माध्यम सं देखल जा सकैछ. हिन्दी पत्रकारिता ओ कविता लेखनक संग-संग आब मैथिली साहित्य सृजन ओ साहित्यिक चौपड़ि मे सेहो हिनक सक्रियता नीक जेंका बनल रहैत अछि. एहि उपलब्धि हेतु बधाइ ओ हिनक जीवनक उत्तरोत्तर उन्नति हेतु हार्दिक मंगलकामना!
रिपोर्ट: मनीष झा 'बौआभाइ'


text:
पटना : पीएमसीएच समेत बिहार क पांचटा मेडिकल कालेज कए 210 अतिरिक्त एमबीबीएस सीट क सनेस भेट गेल अछि। भारतीय चिकित्सा परिषद (एमसीआइ) क 24म बोर्ड आफ गवर्नर क बैसार मे इ फैसला लेल गेल। चिकित्सा शिक्षा क क्षेत्र मे वर्ष 2013 यादगार साल रहत। एहि वर्ष प्रदेश कए एक झटका मे 460टा अतिरिक्त सीट भेट गेल। नवसृजित पावापुरी आ बेतिया मेडिकल कालेज मे 100-100 सीट मे नामांकन क अनुमति आ एम्स पटना मे 50 सीट वृद्धि पहिने भ चुकल छल। जखन कि एनएमसीएच पटना, आइजीआइएमएस आ एम्स मे सौ-सौ टा सीट एहि मे शामिल नहि अछि । देशभरि क कुल 43टा मेडिकल कालेज अतिरिक्त सीट बढेबाक आवेदन केने छल। एमसीआइ सबहक कागजात क जांच केलाक बाद कुल 32टा संस्थान कए अनुमति द देलक अछि । ज्ञात हो जे केंद्रीय स्वास्थ्य मंत्रालय 10 साल स पुरान मेडिकल कालेज स बिना एमसीआइ निरीक्षण 50टा सीट बढेबाक आवेदन 24 जुलाई तक मंगने छल।
आनन-फानन मे बढल सीट : केंद्रीय स्वास्थ्य मंत्रालय मेडिकल कालेज कए एमबीबीएस सत्र 2013-14 मे सीट वृद्धि लेल 8 जुलाई कए अधिसूचना जारी कैल गेल आओर 16 जुलाई कए गजट भ गेल। 30 जुलाई कए एमसीआइ बोर्ड आफ गवर्नर क छह सदस्य देश भिर स आएल 43टा मेडिकल कालेज क आवेदन पर विचार केलक। आवेदन क संग मेडिकल कालेज स एमबीबीएस सीट क वर्तमान क्षमता, केतबा सीट बढ़ेबाक चाहैत छी, कोन वर्ष लेटर आफ परमिशन जारी कैल गेल, आवेदन अग्रसारित करनिहार अधिकारी के छथि, एफिलेशन क सहमति, शुल्क जमा अछि बा नहि, अंडरटेकिंग संबंधी पत्र, लीगल आ विजिलेंस क्लीयरेंस सन कागजात मांगल गेल छल। दस साल क गणना पहिल बेर नामांकन क अनुमति भेटबाक तिथि स कैल गेल।
प्रदेश मे एमबीबीएस क सीट
कालेज पहिने आब
पीएमसीएच 100 150
डीएमसीएच 90 100
एसकेएमसीएच 50 100
जेएलएनएमसीएच 50 100
एएनएमसीएच 50 100
इ-समाद, इपेपर, दरभंगा, बिहार, मिथिला, मिथिला समाचार, मिथिला समाद, मैथिली समाचार, bhagalpur, bihar news, darbhanga, Hawai seva, latest bihar news, latest maithili news, latest mithila news, maithili news, maithili newspaper, mithila news, patna, saharsa


text:
पटना। पटना (पेसू) आओर मुजफ्फरपुर शहर कए फ्रेंचाईजी पर लेबा लेल एस्सार पावर कंपनी आगू आयल अछि, जखनकि भागलपुर आओर गया क बिजली आपूर्ति कए फ्रेंचाइजी पर लेने मे एकोटा कंपनी रूचि नहि देखेलक। एकटा कंपनी क निविदा देबाक कारण स आगूक प्रक्रिया शुरू नहि भ सकल अछि। आब इ मामला बिहार राज्य विद्युत बोर्ड क बोर्ड क बैठक मे जाएत। बोर्ड चाहे त पटना आओर मुजफ्फरपुर शहर क बिजली आपूर्ति व्यवस्था एस्सार कंपनी कए सौंप सकैत अछि। तकनीकि टेंडर खोलबा लेल कमेटी बैसल छलमुदा एकटा कंपनी क चलते आगू क कार्रवाई नहि भ सकल। भागलपुर आ गया कए फ्रेंचाइजी पर देबा लेल पुन: प्रक्रिया शुरू होएत। चारू शहर कए फ्रेंचाइजी पर देबा क प्रक्रिया वर्ष 2008 मे शुरू भेल छल। एक बेर तीनटा कंपनी मे स एकटा कए देनाइ तय सेहो भ गेल छल, मुदा राजस्व क गलत आंकड़ा क चलते रद्द करए पडि गेल। एहिना कई बेर बाधा उत्पन्न भेल। भेटल जानकारी क अनुसार ऊर्जा विभाग आओर बिहार राज्य विद्युत बोर्ड चारू शहर कए फ्रेंचाइजी पर देबा क अंतिम फैसला ल चुकल अछि।
मुख्य पृष्ठ समाचार पटना-मुजफ्फरपुर क बिजली कए फ्रेंचाइजी पर लेत एस्सार!


text:
मैथिली किस्सा – कमला नदीक कछेड़मे पड़ैत रहनि गोनू झाक खेत। एक बेर कमलामे भीषण बाढ़ी आयल। सभक फसिल जलमगन भेल जा रहल छल। गोनू झा के सेहो जजाति कमला महारानीक गर्भमे जा रहल छलनि। गोनू झा के एक दिन नदीक कातमे गेलाह आ कल जोडि प्रार्थना कयलनि जे जं एहि बाढ़ीसं हमार फसिल धान बचि गेल तं हे कमलेश्वरी, अहाँकें एक हजार जीवक बलि चढायब।
कमला मैया हुनकर विनती सुनलथिन। हुनकर डूबल सम्पूर्ण जजातिक पानि सुखा गेलनि। बाढ़ीक पानिसं पटल खेत सभक धान लह-लह क उठल। गोनू झा आनन्द विभोर होइत गेलाह आ एहना स्थितिमे अपन देल वचनकें बिसरी गेलाह। धनकटनी आरम्भ भेल आ देखैत-देखैत धानसं हुनकर खरिहान उजगूज करय लागल। आब दाउन आरम्भ होयत तथा धान घर जायत कि एक दिन गोनू झाक पत्नी हुनका कमला मैयाकें देल वचन स्मरण दियौलथिन।
इहो पढू : मैथिली किस्सा – गोनू झाक बिलाड़ी
गोनू झा कें एकाएक भक्क फुजलनि आ अपन गलतीक भान भेलनि। ओ चिंतासं छट-पट करय लगलाह। आब कि कयल जाय? एही छटपटीमे भोरसं साँझ भेल। साँझसं राति भेल आ ताही चिन्तामे गोनू झाकें निन्न भ गेलनि। सहसा निसभेर रातिमे हुनकर निन्न फुजलनि। देखैत छथि जे असंख्य उड़ीस हुनकर सोणीत – पान क रहल अछि। थोड़क काल तं ओ अथ उथमे रहलाह मुदा चोट्टे एकटा विचारक जन्म भेलनि। तुरत एकटा डिब्बा अनलनि आ गनि-गनि क निशचित भ गेलाह।
इहो पढू : मैथिली किस्सा – गोनू झाक चारिटा बेटा
निसभेर होइते ओही डिब्बा संग नदीक कातमे उपस्थित भेला। ओ कमला मैयाकें अपन वचनक स्मरण करबैत डिब्बाकें जलमे प्रवाहित कयल। डिब्बा थोड़ेक काल पनि पर दहाइत रहल फेर डूबि गेलाह। गोनू झा प्रसन्न भ गेलाह जे कमला माइ हमर चढौआ स्वीकार केलैन। ओय के बाद गोनू झा विदा भ गेलाह। रातिमे जखन गोनू सुतल छलाह तं कमला मैया स्वप्न देलथिन – “तो हमरा धोखा देलह अछि। जीवक बदला उड़ीस मारि हमरा बुरबक बनओलह अछि। जाह, हमहूँ श्राप दैत छियह जे तोरा एक ढाकीसं फाजिल अन्न नहीं होयतह।” आ कहैत अद्रश्य भ गेलीह।
इहो पढू : मैथिली किस्सा – गोनू झा के भैयारी संग बंटवारा
भीनसर भेल। गोनू झा अपन खरियान दिस अयलाह। तुरन्त जन अढओलनि आ हजार मोन अँटबा योग्य एकटा तरहरा खुनओलनि तथा ओकर पेनी कतरि ओही सोन्हि जकाँ पर बैस देलनि। एम्हर दाउन शुरू भेल। धान तैयार होइत गैल। जन सभ ओही ढाकीमे धान ढारैत जाय। धान बिलायल जाइक। भोरसं साँझ रातिमे बदलल गेल। मुदा ढाकी खालीक खालिये रहि गेल। गोनू झा खरिहानमे पड़ल-पड़ल एक निन्न घिचबाक व्योंत धरोअलनि। आँखी झलफलाय लगलनि। निन्न भ गेलनि कि ताखनहि कमला मैया स्वप्न देलथिन – “गोनू सरिपहूँ तों माहिर बुधियार छह। हमरहु ठकि लेलह। जाह हमर आर्शीवाद छह जे तोरा कियो पराजित नहि करतह।” गोनू झा दांत खिसोटै़त कमला मैयाकें प्रणाम कयलनि आ लघुशंका निवारणार्थ उठि विदा भ गेलाह।
➥ गोनू झा के और किस्सा पढ़ैय के लेल क्लिक करू।
(Read all latest Maithili News, Gonu Jha News Headlines in Maithili and Stay updated with Maithili Samachar)


text:
युनानी भाषा
युनानी वा ग्रीक (Eλλnvιkά वा Eλλnvιkή Yλώσσa,), भारोपेली भाषा परिवारक स्वतन्त्र शाखा छी, जे ग्रीक (युनानी) लोकसभद्वारा बाजल जाइत अछि । दक्षिण बाल्कनसँ विकसित भेल ई भाषाक अन्य भारोपीय भाषाक तुलनामे सभसँ लम्बा इतिहास अछि, जे लेखन इतिहासक ३४हम शताब्दीसभमे फैलल गेल अछि। अपन प्राचीन रूपमे ई प्राचीन युनानी साहित्य आ इसाईसभक बाइबलक न्यू टेस्टामेन्टक भाषा छी। आधुनिक स्वरूपमे ई यूनान आ साइप्रसक आधिकारिक भाषा छी आ करिब २ करोड लोगसभद्वारा बाजल जाइत अछि। लेखनमे युनानी अक्षरसभक उपयोग कएल जाइत अछि।
युनानी भाषा के दुईटा खास अर्थ भऽ सकैत अछि :
- प्राचीन युनानी भाषा, जेकरा एक शास्त्रीय भाषा मानल जाइत अछि।
- आधुनिक युनानी भाषा, जे युनानक राष्ट्रिय भाषा छी।
विषय सूचीसभ
लिपि[सम्पादन करी]
सभसँ पुरान ग्रीक "मिसेनियन ग्रीक" (Mycenaean Greek) छल जेकरा लिनियर बी (Linear B) लिपिमे लिखैत छल। एही प्रकार के दोसर प्रणाली सेहो छल जेकरा "किप्रिआट सिल्याबरी" (Cypriot syllabary) कहैत अछि।
लगभग ९हम शताब्दी ईसा पूर्वसँ ग्रीक भाषा के ग्रीक-अल्फाबेटक द्वारा लिखल जाइत अछि। पुरान ग्रीकमे केवल बडका अक्षर (upper-case letters) ही छल। छोटका अक्षरसभक विकास तँ मध्यकालमे भेल जखन स्याही के उपयोगसँ तेजीसँ कागज पर लिखए के जरूरत आएल।
आधुनिक ग्रीक वर्णमालामे २४टा वर्ण अछि। सभ वर्णसभक बडका रूप तथा छोटका रूप अछि। "सिग्मा" के दुईटा छोटका-रूप प्रचलनमे अछि।
यूनानी भाषाक साहित्य[सम्पादन करी]
यूनान (ग्रीस) के बिना कोनो अतिशयोक्ति के अनेकार्थमे यूरोपेली साहित्य, दर्शन तथा संस्कृति के जननी कहि सकैत अछि। ग्रीक लोग अत्यन्त चतुर, मेधावी तथा साहसी छल आ हुनकर चरित्रमे शारीरिक शौर्य के साथ बौद्धिक साहसक अनुपम सम्मिश्रण छल। हुनकर साहित्य प्रचुर तथा सर्वाङ्गीण छल आ यद्यपि ओ सभक बहुतरास भाग कालकवलित भऽ चुकल अछि आ एक प्रकारसँ ओ सभक भग्नावशेष ही उपलब्ध अछि, तथापि सुरक्षित अंश ही ओ सभक गौरवक सबल साक्षी अछि। ग्रीक साहित्य पर विदेशी प्रभावसभक छाप नै अछि; ओ ग्रीक जाति के वास्तविक गुणसभ तथा त्रुटिसभक प्रतिबिम्ब अछि। राष्ट्र तथा साहित्य के उत्थान पतनक इतिहास एक ही अछि आ दुनुक सम्बन्ध अटूटअछिहै। ग्रीक भाषाक मूल स्रोत, ओ प्राचीन भाषा छी जे मानव जाति के सभ मुख्य भाषासभक उद्गम मानल जाइत अछि आ जेकर भाषाविशारदसभ "इन्डो-जर्मनिक" नाम देनए अछि। कालान्तरमे ई भाषा यूनान तथा निकटवर्ती एशिया माइनरमे अनेक प्रादेशिक भाषासभमे विभक्त भऽ गेल, जाहिमे साहित्य के दृष्टिसँ चारिटा के नाम विशेष उल्लेखनीय अछि- दोरिक, ऐवोलिक, आयोनिक, तथा ऐतिक। ग्रीक साहित्य के निर्माणमे एही चारिटा प्रादेशिक भाषासभक गौरवपूर्ण योग रहल अछि।
होमर तथा महाकाव्य साहित्य[सम्पादन करी]
ग्रीक काव्यसाहित्यक आरम्भ होमर के महाकाव्य- "ईलियद" तथा "ओदैसी" सँ होइत अछि आ हुनकर अपन साहित्यक वाल्मीकि कहनाए अनुचित नै होएत। अन्तर केवल एतेक ही अछि जे होमर ग्रीक काव्य के जन्मदाता नै छल किया कि हुनकर पहिने सेहो एक लोकप्रिय काव्य परम्परा छल, जाहिसँ ओ प्रभावित भेल आ जेकर बिखर गेल तत्वसभक एकत्र आकङ्लित करि ओ अपन महाकाव्यसभक निर्माण केलक। विद्वानसभक मत अछि जे होमर के महाकाव्यसभक रस-रस विकास भेल आ ओकर निर्माणमे अनेकौं व्यक्तिसभक हात रहल अछि। होमर के भाषा "मिश्रित आयोनियाक" अछि आ छन्द विशेष हेक्सामीटर अछि। होमरक जन्म अनुमानत: एसिया माइनर के इस्मर्ना नामक स्थान पर ईसा के लगभग ९०० वर्ष पूर्व भेल छल। मुद्दा हुनकर जीवनगाथा अन्धकारमे अछि। हुनकर महाकाव्य वीररस पूर्ण अछि आ हुनकर पात्र देवोपम अछि। देवता सेहो मानवोचित गुणसभ तथा मनोविकारसभसँ युक्त अछि, यद्यपि हुनकर शक्ति तथा सुन्दरता अलौकिक अछि। मानवजीवनक उत्थान पतन नियति के संकेत पर निर्भर अछि यद्यपि देवगण सेहो मनुष्य के सुख दु:ख, जय तथा पराजय के निर्णायक अछि आ किछ देवताक प्रसन्न करवाक लेल वीरशिरोमणि तथा शक्तिशाली शासक (अगामेम्नन) सेहो अपन कन्याक बलिदान करि देए के लेल सहर्ष तैयार भऽ सकैत अछि। होमर के महाकाव्यसभ समस्त ग्रीक साहित्य के प्रभावित केलक किया कि प्रशिक्षित प्रचारकसभक टोली यूनान के विभिन्न भागसभमे घूमि-घूमि के जनता के आगा हुनकर पाठ करैत छल। एहन कथावाचकसभक रैप्सोदिस्त कहैत छल जे कि हातमे लारेस वृक्ष के लाठी लके कवितापाठ करैत छल आ मुख्य स्थलसभ पर अभिनय सेहो करैत छल।
होमर के प्रभाव के सभसँ सबल साक्षी हैसियत अछि जे वोयतिया के नागरिक छल आ जेकर प्रसिद्ध काव्य "कार्य ओर दिन" होमरक शैलीमे लिखल गेल अछि। यद्यपि हुनकर दृष्टिकोण वैयक्तिक अछि आ हुनकर कविता उपदेशात्मक। एहीमे ओ अपन आलसी भाई के परिश्रम तथा कृषि के उपादेयता के शिक्षा देनए अछि आ राजनीतिक क्षेत्रमे न्याय के सबल समर्थन केनए अछि। हुनकर दोसर काव्यग्रन्थ "थियोग्री" के नामसँ प्रसिद्ध अछि जेकर मुख्य विषय अछि सृष्टिक आरम्भ तथा देवतासभक विभिन्न पीढिसभक इतिहास। होमर तथा हैसियत ग्रीक पौराणिक साहित्य के परिपोषक मानल जाइत अछि आ हुनकर ग्रन्थसभसँ ई स्पष्ट अछि कि यूनानी विचार बहुदेवत्ववादसँ एक देवाधिकदेव के कल्पना के दिशामे अग्रसर भऽ चलल छल।
सन्दर्भ सामग्रीसभ[सम्पादन करी]
- ↑ "List of Declarations Made with Respect to Treaty No. 148", Council of Europe, अभिगमन तिथि ८ दिसम्बर २००८।


text:
ई इंकलाब राय केs? कन्फ्युजिया जाइ, ओहि सं पहिने कहि दी जे ई सदीक महानायक अमिताभ बच्चन छथि. असल मे हुनक नाओ पहिने इंकलाब राय राखब निश्चित भेल छल.
माय तेजी बच्चन केर एहि प्रतिभावान पुत्रक नाओ रखबा लेल सेहो कम घमरथन नहि भेल छल? हरिवंश राय बच्चन कें इंकलाब राय नाओ बेस पसिन छलनि.
गुरु द्वारा सुझाओल नाओ रखबा लेल हरिवंश राय बच्चन तैयार छलाह. ई नाओ मिथिलाक महान विभूति ओ तत्कालीन इलाहाबाद विश्वविद्यालय केर अंग्रेजी केर प्रोफ़ेसर डॉ. अमरनाथ झा सुझओने छलाह, जे हरिवंश राय बच्चन कें नीमन लागल छल.
मुदा पारिवारिक सहमति बनल कवि सुमित्रानंदन पन्त केर देल नाओ अमिताभ पर. यएह नाओ केर अमिताभ बच्चन आइ अभिनयक आभा पसारने छथि.


text:
जल्दीए,एहि सेवा मे गोल्डन टेंपल, वैष्णो देवी, काशी विश्वनाथ, हर की पौड़ी, पटना साहिब गुरुद्वारा आ पुरी कें जगन्नाथ मंदिर सं लाइव आरती सेहो उपलब्ध हएत।
Thursday, April 22, 2010
एयरटेल पर 'लाइव आरती'
एयरटेल काल्हि सं "लाइव आरती" सेवा शुरू कएलक। एहि सेवा कें उपयोग कए मोबाइल फोन पर तिरुपति बालाजी, सिद्धि विनायक, शिरडी साई बाबा आर बंगला साहिब सन प्रतिष्ठित मंदिर कें लाइव आरती सुनि सकब। एकर प्रसारण सोझे पूजा स्थल सं हएत। एक समय के सदस्यताक वास्ते पांच रुपय्या लागत आर रोजाना सब्सक्रिप्शन के लेल दो रुपय्या रोज़। ई सेवा सम्पूर्ण भारत मे एयरटेल के ग्राहक कें भेटतनि।
जल्दीए,एहि सेवा मे गोल्डन टेंपल, वैष्णो देवी, काशी विश्वनाथ, हर की पौड़ी, पटना साहिब गुरुद्वारा आ पुरी कें जगन्नाथ मंदिर सं लाइव आरती सेहो उपलब्ध हएत।
जल्दीए,एहि सेवा मे गोल्डन टेंपल, वैष्णो देवी, काशी विश्वनाथ, हर की पौड़ी, पटना साहिब गुरुद्वारा आ पुरी कें जगन्नाथ मंदिर सं लाइव आरती सेहो उपलब्ध हएत।
Posted by कुमार राधारमण at Thursday, April 22, 2010


text:
बिहारक विकास पर आयोजित कार्यशाला मे होइत मंथन
प्रीतिलता मल्लिक
पटना । लंदन स्कूल आफ इकोनोमिक्स 17 दिसंबर कए पटना मे बिहार विकास दिवस पर कार्यशाला आयोजित केलक अछि। विकेंद्रीकरण, उत्तरदायित्व, सामाजिक सेवा, निजी क्षेत्र क विकास, ग्रामीण विकास आ बिहारÓ विषय पर आयोजित कार्यशाला मे मुख्यमंत्री नीतीश कुमार आ उप मुख्यमंंत्री सुशील कुमार मोदी सेहो हिस्सा लेताह। स्थानीय मौर्या होटल सभागार मे आयोजित एहि कार्यशाला मे लंदन स्कूल आफ इकोनोमिक्स क प्रोफेसर कअलावा इंटरनेशनल ग्रोथ सेंटर क सदस्य आ दुनियाभरि क विद्वान सेहो हिस्सा लेताह।
लंदन स्कूल आफ इकोनोमिक्स क टीमक सदस्य बुधदिन साढे 10 बजे भोर मे ऊर्जा सचिव स भेट केलथि। 11 बजे दिन ओ मुख्य सचिव अनुप मुखर्जी और विकास आयुक्त नवीन कुमार स भेंट केलथि। दुपहरिया मे ओ बैंककर्मी आ सांझ खन सिविल सोसायटी क सदस्य स बिहारक विकास पर चर्चा केलथि। आद्री क सहयोग स आयोजित भ रहल एहि कार्यशाला मे एलएसइ क प्रोफेसर रोबिन वर्गीज, हार्वर्ड विश्वविद्यालय क प्रोफेसर रोहिणी पांडेय, शिकागो विश्वविद्यालय क प्रोफेसर चांग ताइ सेह, येल विश्वविद्यालय क अर्थशास्त्री डा मुशफिक मोबारक, लंदन स्कूल आफ इकोनोमिक्स क सह निदेशक डा ग्रेग फिशर, हैरिस स्कूल क एसोसिएट प्रोफेसर डा एस मेनेडेज आदिक व्याख्यान होयत।
लंदन स्कल ऑफ इकोनोमिक्स क टीम पटना में
बिहारक विकास पर आयोजित कार्यशाला मे होइत मंथन


text:
क्रिकेट
क्रिकेट एक ब्याट आ बलक सामूहिक खेल छी जकर शुरुआत दक्षिणी इङ्ल्यान्डमे भेल छल । एकर सभ सँ प्राचीन निश्चित सन्दर्भ सन् १५९८ मे भेटैत अछि, अखन ई खेल १०० सँ बेसी देशसभमे खेलल जाएत अछि । एक क्रिकेट प्रतिस्पर्धामे ११ खेलाडीसभक दुई समूह होएत अछि[१] ई खेल घासक मैदानमे खेलल जाएत अछि, जकर केन्द्रमे भूमिक एक समतल २२ गज (२० मी) लम्बा पट्टी होएत अछि जकरा पिच कहल जाएत अछि । स्टम्प लकड़ी सँ बनल होएत अछि, जकरा पिचक दुनू दिस गाड़ल जाएत अछि आ ओकर प्रयोग एक लक्ष्यक रूपमे कएल जाएत अछि । बलर क्षेत्ररक्षण टिमक एक खेलाड़ी होएत अछि, जे बलिङक लेल एक कड़ा, चमड़ाक मुट्ठी आकारक ५.५ औंस (१६० ग्रा) बलक एक विकेटक नजदिक सँ दोसर विकेटक दिस करैत अछि, जकरा विपक्षी टिमक एक खेलाड़ी बल्लेबाजद्वारा बचाएल जाएत अछि ।
क्रिकेटक बहुतेक प्रारूप अछि, एकर उच्चतम स्तर टेस्ट क्रिकेट छी, जहिमे वर्तमान प्रमुख राष्ट्रिय टिमसभ भारत, अस्ट्रेलिया, दक्षिण अफ्रिका, इङ्ल्यान्ड, श्रीलंका, वेस्ट इन्डिज, न्युजिल्यान्ड, पाकिस्तान, जिम्बाब्वे , बंगलादेश, अफगानिस्तान और आयरल्यान्ड छी ।[२] सन् २०१८ अप्रैलमे, आइसिसी घोषणा केलक की ओ १ जनवरी २०१९ सँ ओ अपन सम्पूर्ण १०४ सदस्यसभकें ट्वान्टी२० अन्तर्राष्ट्रिय दर्जा प्रदान करत ।[३]
क्रमानुसार टेस्ट क्रिकेटक बाद एकदिवसीय अन्तर्राष्ट्रिय क्रिकेटकें गिनल जाएत अछि जकर पिछ्ला उपाधि २०१५ क्रिकेट विश्वकप अस्ट्रेलिया जीतने छल । क्रिकेट विश्वकप प्रतियोगिता २०० सँ बेसी देशसभमे टेलिभिजन पर देखल जाएत अछि आ अनुमानतः २ बिलियन सँ अधिक दर्शक देखवाक अनुमान रहैत अछि ।[४]
विषय सूचीसभ
इतिहास[सम्पादन करी]
एहो सभ देखी[सम्पादन करी]
सन्दर्भ सामग्रीसभ[सम्पादन करी]
- ↑ क्रिकेट के नियम : नियम 1
- ↑ 1 जनवरी 2009 के अनुसार
- ↑ "T20s between all ICC members to have international status"।
- ↑


text:
मोहन जोदडो
मोहन जोदडो (सिन्धी: موهن جو دڙو, अङ्ग्रेजी उच्चारण: /moʊˌhɛn.dʒoʊ ˈdɑː.roʊ/) एकटा पुरातात्विक क्षेत्र छी जे पाकिस्तानक सिन्ध प्रान्तमा रहल अछि । एकरा दुनियाक सब सँ पुरान नियोजित आ उत्कृष्ट सहर मानल जाइत अछि । ई सिन्धु घाटी सभ्यताक सब सँ परिपक्व सहर छी । ई नगर अवशेष सिन्धु नदीक किनार सक्खर जिलामे स्थित अछि । मोहन जोदडो शब्दक सही उच्चारण छी 'मुअन जो दडो' । एकर खोज राखालदास बनर्जीद्वारा सन् १९२२ मे कएल गेल छल । भारतीय पुरातत्व सर्वेक्षणक महानिर्देशक जन मार्शलक निर्देश पर खुदाईके कार्य शुरु भेल छल । यतय खुदाई के समय बहुत मात्रामे ईमारतसभ, धातुसभक मूर्तिसभ आ मुहरसभ आदि मिलल छल । पिछुलका १०० वर्षमे अखन धरि ई सहरक एक-तिहाई भागक मात्र खुदाई भेल अछि ।
सन्दर्भ सामग्रीसभ[सम्पादन करी]
बाह्य लिङ्कसभ[सम्पादन करी]


text:
अबै जाउ! अबै जाउ! अबै जाउ!!
दहेज मुक्त मिथिला के एहि ग्रुपके सक्रिय सदस्य सभके अगुवाई में एहि बेरक सौराठ सभामें पूर्ण जोश सँ सहभागी बनय लेल अबै जाउ। कार्यक्रम के विस्तृत प्रारूप आ सहभागिता हेतु विभिन्न तौर तरीका हेतु हम अपने लोकनि सँ आगामी शनि दिन योजना प्रस्तुत करब। ओ ड्राफ्टके रूपमें होयत। तदोपरान्त अपने लोकनि लग आगामी सात दिन ताहिपर विचार-विमर्श करबाक लेल समय भेटत। आ अगिला शनि दिन पूर्ण रूपमें तैयार ओहि योजना पर अमल करनिहार सभके नाम, गाम, ठेगाना, इच्छा, रुचि, जोड़ी के प्रकृति, आदि अनेक सम्बन्धित बात सभ सेहो प्रकाशित करि हमरा लोकनि एहि बेरका सौराठ सभामें हिस्सा लेब आ एहि महत्त्वपूर्ण परम्पराके निर्वाह के संग सामूहिक शपथ ग्रहण करब जे हमरा लोकनि मिथिलाके दहेज सऽ मुक्त करैक लेल कटिबद्ध छी। जे केओ अपन विवाह ओहि प्लेटफार्म पर घोषणा करता ओ दहेज मुक्तके नायक एवं नायिका के रूप में संसार भरिमें नहि सिर्फ ख्याति पेता बल्कि माँ मैथिली के आशीर्वाद सँ हुनकर कोनो समस्या हमरा लोकनिक समस्या होयत आ हुनकर जीवन धरि हमरा लोकनिक संस्था संरक्षक के रूपमें रहत। हमरा लोकनिक एहि संस्थाके चलाबय हेतु जे कोनो कोष के जरुरी हेतैक ओ व्यक्तिगत वा समूहगत योगदान सहित सरकारी, गैर-सरकारी, चैरिटी शो सऽ कमाई आदि अनेको रहत।
अपने लोकनिक सलाह आमन्त्रित अछि।
जय मैथिली! जय मिथिला!


text:
अहां कहबय जे आखिर ई +92 कि छै?
ई +91 इंडिया के कोड अछि. इंडिया मे फोन करय सं पहिने अहां के 0 लगाबय पड़त आ फेर +91.
मुदा जखन +91 के जगह +92 सं फोन आबय तं सतर्क भ जाएब. आई-काल्हि +92 सं लोक सभ के खूब फोन आबय लागल अछि.
ई एकटा बड़का फ्रॉड के हिस्सा अछि. अहांके एहि फोन सं बड़का चपत लगि सकैत अछि. अहां के बिल सं काफी टका माइनस भ सकैत अछि. आर्थिक नुकसान झेलय पड़ि सकैत अछि.
एहनो भ सकैत अछि जे चूंकि ई नंबर पाकिस्तान के अछि ताही
लेल अहां दस तरहक झमेला मे सेहो फंसि सकैत छी.
आई हमरो पास एकटा फोन आएल छल. चूंकि आई हमर ऑफ होएत अछि ताही लेल कनि देर तक बिछावन पर पड़ल छलौं.
उठला पर देखय छी जे एकटा मिस्ड कॉल अछि. फोन नंबर छल +923086922763. फोन के शुरूआती कोड पर ध्यान नहि द हम अपन आदतक अनुसार मिस्ड कॉल पर फोन करि देलौं.
लागज जे गाम तरफ सं किनको फोन होएतन्हि.
ओम्हर सं फोन उठैबतहि चालू भ गेल जे अहां के वोडाफोन के तरफ सं 25 लाख के इनाम के लेल चुनल गेल अछि.
हमरा तुंरत शंका भ गेल जे अगर वोडाफोन की तरफ सं इनाम मिलल अछि तं ओ भोर मे किएक फोन करत. आ अगर करबो करत तं एकर सूचना ओ डाक सं आ फेर अपन बिल के संग भेजत.
ई बात कहि हम तुरंत ओहि फोन के काटलौं. वोडाफोन के फोन करय लागलौं. मुदा वोडाफोन वाला के कस्टमर केयर के फोन 111 मे ओकर कस्टमर केयर के ककरो सं बात करय के ऑप्शन नहि आबैत अछि.
ई वोडाफोन के सभसं बड़का खराबी अछि. एकरा लेल हम ओकर बिल वाला ऑप्शन चुनि ओकर कस्टमर केयर अधिकारी सं गप करलौं आओर एहि फोन के बारे मे बतएलौं जे ई केहन फोन अछि. हमरा लगैत अछि जे ई फ्रॉड अछि.
हमर बात पर सहमति जताबैत ओ सेहो कहलाह जे ई फोन पाकिस्तान सं अछि आओर आई-काल्हि पाकिस्तान आओर दोसर देश सं एहन फ्रॉड...जालसाजी भ रहल अछि जेहि मे अहां के इनाम जीतए के झांसा द अहां से रकम ऐंठ लेल जाएत अछि.
ओ तुरंत हमर नंबर के हाईलाइट करि देलखिन्ह आओर कहलखिन्ह जे आब अहां के एहन कोनो फोन नहि आएत.
अगर अहां सभ के फोन पर एहन कोनो फोन आबय तं ओहि मिस्ड कॉल के जवाब नहि दिअ. जेहि फोन के अहां नहि जानय छी ओहि पर बेसि देर तक गप नहि करु. फेर अगर ओ फोन +91 छोड़ि +92 आ दोसर कोड सं होए तं बात तं एकदम नहि करु आओर तुरंत एकर सूचना अपन फोन सर्विस देबय वाला के देल करिऔ.
आई-काल्हि ईमेल पर सेहो बैंक सं आओर दस ठाम सं फोन आएत जे अहां के ई इनाम मिलल अछि. अहां ई जीतलौं अ. अहां के एहि अवार्ड के लेल चुनल गेल अछि. अहां के एहि नौकरी के ऑफर अछि.
एहि सभ सं बचि क रहुं. कोनो मेल पर अपन बैंक खाता के नंबर... अपन कोनो निजी जानकारी नहि भेजल करु. अपन कोनो पासवर्ड नहि देल करु.
एकर बादहुं फंसि गेल छी एकर सूचना पुलिस आ दोसर अधिकारी के जरूर दी जेहि सं दोसर लोक एहि सं बचि सकय आओर फ्रॉड करय वाला के खिलाफ कार्रवाई भ सकय.


text:
मैथिली मैथिली विकिमिडियन्ससँ
Jump to navigation
Jump to search
ई सञ्चिका Wikimedia Commonsसँ अछि आ ई दोसर परियोजनाद्वारा प्रयोग कएल जा सकैए।
एतए रहल विवरण सञ्चिका विवरण पन्ना ओइपर नीचाँ देखाएल अछि।
फाइल इतिहास
तखुनका तिथि/ समए पर क्लिक करी जखुनका फाइल देखबाक अछि
फाइलक उपयोग
ई 2 पन्नासभमे ई फाइलक लिङ्क अछि:
विश्वव्यापी फाइल उपयोग
ई फाइल कऽ उपयोग निम्न दोसर विकिसभमे अछि:
- mai.wikipedia.org कऽ उपयोग पर
- meta.wikimedia.org कऽ उपयोग पर
ई फाइलक विश्वव्यापी उपयोगक अधिक जानकारी देखी।
ई फाइल अतिरिक्त सूचना दैत अछि, सम्भवतः ई अंकीय कैमरा वा स्कैनर द्वारा बनाएल वा अंकण कए जोड़ल गेल अछि।
जौं फाइलकेँ मूल रूपसँ परिवर्धित कएल गेल हएत तँ किछु विवरण पूर्ण रूपसँ परिवर्धित फाइलमे नै देखाएल गेल हएत।


text:
आ जे काज मिश्रा जी नइ केलखिन से झा जी क' देलखिन ।वाह रे झाजी ,एकदम नगाड़ा बजा देलियइ आ सिंह कैम्प मे एकदम नैराश्यक स्थिति ।मिश्राजी जे बाजियो के नइ केलखिन ,से झाजी बिन बाजने सुतारि देलखिन ।एकरा कहै छै आदमी क' मतलब आदमी ,मुंहक मतलब मुंह ,हाथक मतलब हाथ आ जे कैह देलियौ से क' देलियौ ।ई भेलै ने ....आ ईहो देखियौ जे आदमी लोकल नइ ,पचास किलोमीटर दूर दरभंगा के आ मधुबनीक किला पर फहिरा देलकै धूजा ।आ पूरा दरभंगामंडली पुलकित ,पुलकित ब्राह्मण वर्ग आ आशान्वित कलक्टरी क' खबरी-छिनरी सब ।आ रंग-रंगक खिस्सा कि झाजी कैह देलखिन 'केवल अाहीं टा कमायब' कि 'केवल आहींटा क' घर-परिवार' कि 'केवल आहीं के गानै मे मून लागैत अछि ' आ पता नइ की झाजी कहलखिन आ की सिंहजी सुनलखिन ।पता नइ दूनू मे की बात भेलै ,ओना दूनू आदमी अपन-अपन कैम्प बनेबाक प्रयास जरूर केलखिन ,मुदा बहुत सफलता नइ भेलेन ।जे सीरियस आदमी सब रहथिन ,ऊ परिणामक साफ-साफ अनुमान केलखिन आ बहुत दूर नजरि फेकैत साफ-साफ देखलकिखन कि दूनू मे संघर्षक कुनो संभावना नइ आ स्पष्ट बूझल गेलै कि किमहरो गेनै मतलब अपन पहचान डूबेनए आ एहन स्थिति मे गुटनिरपेक्षता सदैव काम्य होइत छैक आ वाह रे कलक्टरीक बुधियार इंस्पेक्टर आ कर्मचारी वर्ग ओ किमहरो नइ गेलै ,ओ किछुओ नइ सुनलकै ,ओ किछु नइ निर्णय लेलकै ।ओ सुनितो आगू निकलि गेलै...........
आ बहुत जल्दी सिंह-झा संधिक अघोषित परिणामक लिस्ट बजार मे बिकाइत भेटलै ।तू ले कलुआही आ हम लइ छी जयनगर ,दूनू आदमी भरि मून चर ।अपन-अपन पेट आ अपन-अपन जीभक' रक्षा कर ।तू बाभन सब के पोट हम राजपूत के पोटैत छी ।बहुत जल्दी खुलबाक आवश्यकता नइ ,बहुत दोस्ती देखेबाक जरूरी नइ ,बहुत भेंट करबाक कोन प्रयोजन ।से अपना-अपना खुट्टा पर टीकल रह , अपना खुट्टा पर सँ खूब लथाडि़ मार ,खूब सिंह भांज ।एना के सिंह भांज कि मालिको (हाकिम)तक डराइ ।आ यैह भेलै कि हाकिम तक डराइत रहलखिन कि यदि एकर सबक अधिकारक्षेत्र मे किछु परिवर्तन करबै त' कत्तओ सँ फोन आबि जायत ।
आ अहां झाजी सँ भेंट करियौ ,त' ओ आनी-मूनी स्टायल मे भांजता 'सिंह जी देखेबो केला' ।
अहां कहबै 'नइ' तखन फेर हफियाइत पूछता 'ओमहर गेल नइ रहियइ' ।
अहां यदि फेर कैह देलियइ 'नइ' तखन ओ आश्वस्त होइत कहता 'हां ठीके अछि अप्पन काज सँ मतलब रखबाक चाही ।'
मतलब झाजीक साफ छैक 'अहां सब सिंहजी सँ नइ भेंट करियौ ,एकांत मे त' कखनो नइ ।आ नइ भेंट करबै त' बातचित नइ हैत ,बातचित नइ करबै तखन सेटिंग-गेटिंग नइ हैत आ ई सब झाजीक लेल खुशखबरी आ भेंट करबै त' झाजी क' एकटा स्टार कमि जेतै । भेंट करबै त' सिंह-झा -पालिटिक्स केर गोपनीयता संकट मे पड़तै ,ऐ राजनीति क' बौद्धिक पेटेंट खतम भ' जेतै ।' जेना सिंह जी तेहने झाजी जाति-जिला फैक्टरक प्रयोग करैत छथिन ,तें दूनू गोटेक बासन आ औजार अलग-अलग ।झाजी सेहो सिंहजी क' विरोध ऐ अंदाज मे करता कि समस्त ब्राह्मणक लेल सिंहजीक रहनै खतरनाक आ झाजी अपन किछु चलाकी ,किछु क्षुद्रता ,किछु बाताबाती कें एना प्रस्तुत करैत छथिन जेना ब्राह्मण जाति ,दरभंगा जिला ,बहेड़ी प्रखंड आ करेह नदीक उद्धार आब जल्दिए भ' जेतै ।बस अहां सब झाजी जिंदाबाद करैत रहियौ ।
झाजी अपना आप के बड़का विद्वान मानैत छथिन ।आ अपना सँ नमहर अपना भाय कें आ भाय सँ किछु बेशी अपना बाबा कें ।भाय एकटा विश्वविद्यालय मे प्रोफेसर छथिन आ बाबा स्वतंत्रता सेनानी रहथिन ।बात कत्तौ सॅं उठलै ,आबि के गिरतै भैया पर ।वेद आ कुरानक लाईन सँ बात शुरू भेल होय ,मुदा खतम हेतै भैया झा पर ।आ ई खतम होय के पावर भैया झा के लिखल समान मे होय भाय नइ होय छोटका झा के ठोरठोरई मे जरूर छैक ।आ सिंह जी के कलुआही लूटबाक छेन ,से ओ बिना शर्त झाजीक बौद्धिकताक समर्थन करैत छथिन ।यदि केओ झाजीक बौद्धिकता पर निशान लगाओत त' सिंह जी ओकर भक्शी झोंकि देथिन ।सिंह जी चाहैत छथिन कि झाजी बौद्धिक बनबाक निशां मे मधुबनी छोडि़ के दरभंगा चलि जाए ,मुदा हाय रे सिंह जी झाजी एकदमे उनैस नइ छथिन ,हुनका कवि नइ बनबा के ,हुनका विद्वान नइ बनबा के ,हुनका अजर-अमर नइ बनबा के ,हुनका कालजयी नइ बनबा के ,आ यदि कालजयी के मतलब किछु होयत होए त' ऊ दू-चारि बिगहा अरजि के ,पटना-दरभंगा मे एक-दूटा घर बनाके हुुअ' चाहैत छथिन ।कालजयी मतलब ई नइ कि अहां के एक-दूटा किताब छपि गेल आ दू-चारि टा लोक अहां पर लिख देलक ।कालजयी मतलब ई जे तीनमहला क' ऊपरका महल पर संगमरमर सँ लिखल फलां झा तीन-चारि पीरही तक जगजगार होयत रहै ।
आ ऐ ठाम सब अपना-अपना हिसाबें कालजयी भ' रहल अछि । सिंहजी क' दू टा प्लॉट पटना मे एकटा दरभंगा मे आ एकटा समस्तीपुर मे ।मधुबनी मे जइ मकान मे रहि रहल छथि से सारि क'नाम सँ ।दुनिया सारि आ सारिक प्लॉट ...दूनू के सिंहजीक मानैत अछि ,मुदा सिंहजी सन ईज्जतदार आदमी ....च्चचच..झाजी एकटा प्लॉट दरभंगा मे आ एकटा पटना मे आ जल्दिए सिंहजी कें पाछू क' देथिन ।नेबोलाल पटने मे नइ दिल्लीयो मे एकटा मकान खरीदने अछि ,आ ओकरा सन भाग्य आ बहीन त' भगवान सबके देथिन ।बहिनोय एक्साईज विभाग क' बड़का अधिकारी रहथिन आ जीता-जी पचास-साठि करोड़ कमा गेलखिन ।घर-परिवार,स'र-संबंधी ,सबहक नाम सँ बेेनामी संपत्ति ,आ भगवानक लीला ई कि एकदिन दूनू प्राणी मे झगड़ा भेलै आ दूनू प्राणी गोली सँ आत्महत्या क' लेलखिन ।आ सब स'र संबंधी चुप्पी मारि गेलै ,केओ नइ कहलकै कि फलां जी हमरा नामे ई खरीदने रहला ।आ रंजन जी जइ दूमहला कें अपन बाबूजी क' नाम सँ बताबै छथिन ,तइ पर रंजन जी कें होमलोन मिलल छैक ।आ ई सब खिस्सा गोपनीय छैक ,तावते तक जावत तक कि दोसर के पता नइ चलैत छैक ,आ फेर दोसर सँ तेसर आ तेसर सँ चारिम ।आ ई सब खिस्सा तावत तक गोपनीय रहतै ,जावत तक सिंह डरेतै झा से आ झा डरेतै नेबोलाल से ।आ यदि एक्को टा मटकूरी फूटलै ,तखन सब फूटतै ....
आब त' नबका-नबका अधिकारी सब सेहो आबि रहल अछि जिला मे ।अइ मे एकटा सिंहजी क' परिचित छथिन ,ईहो सिंह ,हिनका जूनियर सिंहजी कहल जाए ।जेना सिंह जे बाजै मे भटभटिया ,तहिना जूनियर एकदम चुप्पा ।पहिले सब के बूझेलै जे जूनियर मितभाषी ,संकोची छैक ,बाद मे पता चललै कि जूनियर मुंह मे पान,तमाकू आ सुपारी ठूसने रहै छैक ,मुह मे ,गाल मे ,ठोर मे ।बेशीकाल ईशारे से काज चलेला ,बेशी जरूरी होए वा नमहर एमाउंट होए । बेशी काल मुंह खोलै छथिन -तीस ,चालीस या थर्टी , फोर्टी कहबा क' लेल ।आ कखनो कखनो खोलै छथिन नमहरका मुंह -पचास ,प चा स ।जल्दिए जिला बूझि गेलै कि जूनियर किछु मायने मे सीनियरो क' कक्का ।जूनियर रहै सिंहजी क' परिचित ,तें भैया...भैया....कहिते रहै हरदम आ टेक्नीक मे सेहो भैया के नकल करैत ,मुदा ऐ अधपक्कू नकल पर हँसबा के नइ शांति सँ बूझबाक जरूरी छैक ।
जूनियर क' साथे एकटा आर चुप्पा आयल छैक ,एकर चुप्पी कनेक अभौतिक कनेक भौतिक छैक ।लेबा के, खूब लेबा के ,अहगर लेबाके ,बेर-बेर लेबाके ईच्छा एकरा मोन मे जागै छैक ,मुदा हाय रे ध्वनि तंत्र ,हाय रे बाजै वला सिस्टम सब ।मोन मे रहै छैक किछुआर ,निकलै छैक किछु आर ।मोन मे आबै छैक जल्दी लाऊ आ मुंह से निकलै छैक राखू ने बादे मे देब ।आ कखनो काल त' ईहो नइ निकलै छैक ।एकर ऊलझन सबसँ क्लासिक ।पइसा के सबसे बेशी जरूरी ,मुदा भ्रष्टाचारविरोधी आंदोलन दिस उन्मुखता ।अपनो हाल-चाल उजरल-उपटल ,मुदा दोशर कें फैदा पहुंचेबाक नीयत ,गरीब कें कष्ट नइ देबाक आदर्श ।वौआ दूनू चीज कोना साथ-साथ ल' के चलबहीं ।धनी-मनी सब देतौ नइ किछु आ गरीबहा के संग मे छइ नइ किछु ,त' बाज ने कोना काज चलतै ।जे देनिहार छैक ऊ नेता-मंत्री सब सँ फोन करा के काज करा लेतौ आ जे नइ देनिहार छैक से भुक्खल जिन्न जँका आफिसक बाउंडरी मे हँफिया रहल छैक ।ऊ बस हाथ-पैर जोड़तौ ,ऊ बस आर्शीवाद देतौ ,आ ऊ आर्शीवादो नइ देतौ ।आर्शीवाद देबाक प्रक्रिया मे एकटा हूनर छैक आ ई एत्ते गरीब ,एत्ते हियाक हारल छैक जे आर्शीवादो देबाक हूब एकरा देह मे नइ छैक ।आब बाज ने की करबीहीं ।
नया किछु नइ होय वला ,या त' बनही सिंहजी ,झाजी ,मिश्रा जी या फेर नेबोलाल ।सफलताक यैह सब किछु मॉडल छैक ।


text:
पटना। बिहार क प्रधान महालेखाकार (पीएजी) 2008 मे कोसी नदी क तटबंध टूटबाक लेल राज्य सरकार कए कसूरवार बतेलक अछि। तटबंध टूटबा स आएल भीषण बाढ़ स राज्य मे कईटा जिला क लाखों लोक बेघर भ गेल छल आ अनगिनत लोक मारल गेल छल। पीएजी अपन रिपोर्ट मे कहलथि जे बिहार क जल संसाधन विभाग संरक्षण काज मे तत्परता मे कमी दिखेलक, जेकर कारण 2008 मे नेपाल क कुसहा मे कोसी क बांध मे दरार आएल छल। नियंत्रक और महालेखा परीक्षक (कैग) क अंदर अबै वाला पीएजी ऑफिस अपन रिपोर्ट मे कहलथि जे जल संसाधन विभाग बांध प्रभाग आ वीरपुर क पूर्वी कोसी तटबंध प्रभाग क ओ प्रस्ताव कए स्वीकार नहि केलक, जेहि मे कमजोर बांध क बचाव क गप कहल गेल छल। एहि मे 2008 क बाढ़ मे बहि गेल बांध सेहो शामिल छल। बांध कए दुरुस्त करबाक बजाए विभाग निर्माण काज कए 11 टा जगह स समेट करि 12.8 किलोमीटर स 13.6 किलोमीटर क बीच केवल पांच टा जगह करि देलक आ ग्रामीण इलाका मे बांध क मरम्मत करबाक विचार नहि केलक।
मुख्य पृष्ठ समाचार बिहार सरकार क लापरवाही स टूटल कोसी तटबंध


text:
मिथिला सं कांग्रेस ...
कांग्रेस सेहो बिहार के लेल अपन 37 टा उम्मीदवार के नाम के घोषणा करि चुकल अछि. एहि उम्मीदवार मे आरजेडी सं कांग्रेस मे आएल लालूजीक रिश्तेदार साधु यादव सेहो शामिल छथिन्ह. हुनका पश्चिम चम्पारण सं टिकट देल गेल अछि. जखन कि पूर्वी चम्पारण सं अरविन्द कुमार गुप्ता के उम्मीदवार बनाएल गेल अछि. पार्टी शिवहर सं मधुवेंद्र सिंह... झंझारपुर सं कृपानाथ पाठक जीके टिकट देलक अछि. दरभंगा सं अजय जालान... वैशाली सं हिंद केसरी यादव... समस्तीपुर सं डॉ अशोक कुमार... अररिया सं शकील अहमद खान आओर मधुबनी सं डॉ शकील अहमद जीके उम्मीदवार बनाएल गेल अछि.
1 comment:


text:
पटना । आठ अक्टूबर कए रिलीज भ रहल फिल्म क्रुक स भागलपुर क नाम सेहो जुडल अछि। इमरान हाशमी क संग एहि फिल्म मे मुख्य रोल निभा रहल अदाकारा नेहा शर्मा भागलपुर क बेटी छथि। दक्षिण भारत मे दूटा कामयाब फिल्म मे अभिनय क जलवा दिखा चुकल नेहा आब बॉलीवुड मे धमाल मचेबा लेल तैयार छथि। महेश भट्ट क फिल्म क्रुक कए ल कए भागलपुर मे खास उत्साह अछि। नेहा शर्मा कांग्रेस नेता अजीत शर्मा क पुत्री छथि। नेहाक पिता सेहो एहि फिल्म क कामयाबी कए ल कए काफी उत्साहित छथि। सात अक्टूबर, 1987 कए भागलपुर मे जनमल नेहा माउंट कार्मेल स्कूल स दसवीं आ माउंट असीसि स बारहवीं क पढ़ाई केने छथि। एकर बाद नई दिल्ली स्थित निफ्ट स फैशन डिजाइनिंग क कोर्स पूरा केलथि। मॉडलिंग स फिल्म मे उतरनिहारि नेहा शर्मा दक्षिण भारत क दूटा सफल फिल्म मे अभिनय करि चुकल छथि। 28 सितंबर, 2007 कए चिरंजीवी क पुत्र रामचरण तेजा क संग हुनकर पहिल फिल्म चिरूथा रिलीज भेल छल। अपन फिल्म क्रुक क लांचिंग क लेल नेहा, इमरान हाशमी आओर निर्माता महेश भट़्ट पटना आएल छलथि। नेहा कहलथि जे ओ नियमित रूप स बिहार आ भागलपुर अबैत छथि, मुदा सुरक्षाक लेल एकरा सार्वजनिक नहि कैल जाइत अछि।
-
hamara ke neha sharma bad nik lagait chi. u ekdam hollwood ka anjelena jouli jakha khbsurat achi.
Comments are closed.


text:
कोलकाता केर एक अंगरेजी अखबार मे छपल आलेख मे 'बिहारी' कें गरिआओल गेल अछि. ओना व्यंग्य सं शुरू भेल ई आलेख बिहारी समाज कें बेइज्जति क' ध' देने अछि. एहि खबरिक बाद सं कलकतिया बिहारी कें तामस चरम पर छल. जतय-ततय अखबारक प्रति जराओल. ई आलेख घोर गंजन भेल खुशवंत सिंह केर छनि, कहल जा रहल अछि, मुदा कोनो दोसर व्यक्ति द्वारा उपलब्ध कराओल गेल अछि. खैर जे हो अखबार पूर्ण रूपें दोषी अछि एहि तरहक सामग्रीक प्रकाशनक लेल. भारतक सांस्कृतिक राजधानी सं प्रकाशित होमयबला एहि अखबारक जतेक निंदा कयल जाय कम अछि. कलकतिया बिहारी अगुआ लोकनि शनिदिन सक्रियता देखबैत अखबारक प्रति डाहलनि. आ एकरा हिंदी अखबार बेस महत्वक संग छपलक अछि. ओम्हर कोलकाता मे दुर्गापूजा कें ल' अखबार सबहक कार्यालय आ प्रकाशन ४ दिन हेतु बन्न छैक. ओना अगुआ लोकनि पूजा केर बाद जोरगर विरोध केर धमकी देलनि अछि. एहि समूचा मामिला मे मिथिला विकास परिषद् केर सक्रियता सेहो बहुत बेसी देखल गेल अछि. मिविप केर राष्ट्रीय अध्यक्ष अशोक झा एकरा नारी केर अपमान रूप मे देखैत व्यापक विरोध केर बात करैत छथि. हुनका अनुसार समाचार पत्र पूर्ण दोषी अछि आ लोक मे गलत सन्देश पहुँचेबाक प्रयास कयल गेल अछि.
(मिथिमीडिया डेस्क)


text:
नव दिल्ली. विश्व मैथिल
संघ, संतनगर दिल्लीक तत्वाधानमे आगामी २५ नवम्बरकेँ संघ द्वारा आयोजित
द्वितीय विद्यापति पर्व समारोहक आयोजन दिनमे २ बजेसँ कएल जाएत. एहि बातक
सूचना देइत संघक अध्यक्ष आ' समाजसेवी हेमंत झा जनौलनि जे
समारोहक उद्घाटन रवीन्द्र नाथ ठाकुर द्वारा दीप प्रज्जवलित कए कएल जायत.
एहि अवसरपर केन्द्रीय गृह सचिव आर.के.सिंह एवं न्यायमूर्ति ज्ञानसुधा
मिश्र मुख्य अतिथिक रूपमे एवं स्थानीय सांसद, विधायक ओ' पार्षदगण सभक सेहो
उपस्थिती रहत. आगाँ महेन्द्र झा जनौलनि जे एहि अवसरपर मिथिला
लोककला प्रदर्शनीक आयोजन सेहो कएल गेल अछि तथा उद्घाटन समारोहक पछाति
रंगारंग सांस्कृतिक कार्यक्रम एवं लोकनृत्यक आयोजन होयत. अशोक चंचल, सुनील
झा 'पवन', दिलीप दरभंगिया, अंशुमाला झा, कुमकुम झा ईत्यादि कलाकार द्वारा
सांस्कृतिक कार्यक्रम प्रस्तुत कएल जाएत जकर संचालन प्रसिद्ध उद्घोषक आ'
हास्यकवि अद्भूतानंद झा करताह संगहि जनकपुरक नाट्यमंडली मिथिला नाट्य परिषद
द्वारा लोकनृत्य प्रस्तुत कएल जाएत. एहि अवसर पर गीत नादक अलावे
दर्शक-श्रोताक लेल भोज-भंडाराक आयोजन सेहो कएल गेल अछि. एकदिश जतय भंडाराक
आयोजन होयत आ' मुफ्तमे भोजन उपलब्ध रहत ओतहि मात्र चालीस टाकाक दरसँ
माछ-भातक ओरियान सेहो कएल गेल अछि. आयोजनक तैयारीक मादेँ संघक
कार्यकारिणीक सदस्य आ' आयोजकमे बेस उत्साह अछि.
(Report: मिथिमीडिया ब्यूरो)


text:
पटना. दिल्ली मे भेल 'दामिनी'क संग ओ जयपुर (सीकर) मे मात्र 11 वर्षक
दरभंगाक लड़की संग भेल बलात्कारक विरोध मे आ न्याय केर मांग करैत
स्त्रीवर्गक सुरक्षा हेतु मजबूत कानूनक निर्माणक मांग मे मैथिल यूथ
परिषद् द्वारा 07 जनवरी 2013 (सोमदिन) कें सांझ 5 बजे सं 7 बजे धरि कारगिल
चौक, गाँधी मैदान, पटना मे कैंडल मार्च एवं शांतिपूर्ण विरोध
प्रदर्शन केर आयोजन कयल गेल. कैंडल मार्च गाँधी मैदान थाना सं शुरू भ'
गाँधी मैदानक चारू कात होइत कारगिल चौक गेल. एहि प्रदर्शन मे सुजीत चौधरी
केर कुशल नेतृत्व मे मैथिल यूथ परिषद्क बिहार प्रदेश समन्वयक कुमार आशुतोष
रंजन, संयोजक अनुज झा, नगर समन्वयक रौशन मिश्रा (पटना-पूर्वी) एवं मनीष
मिश्रा (पटना-पश्चिमी), अंकित झा, दुर्गेश कुमार पाठक, अभिषेक कुमार झा,
रौशन कुमार झा, बुद्धिनाथ ठाकुर, चंद्रशेखर गिरी, शम्भुनाथ झा, सुमन कुमार
झा, रंजित कुमार झा, राकेश कुमार, देवाशीष गौतम, पवन कुमार सहित अनेक
युवा लोकनि शामिल भेलाह. (Report: मिथिमीडिया ब्यूरो)


text:
संविधानक आठम अनुसूची मे शामिल भेलाक बादो मैथिली भाषा सरकारी स्तर पर उपेक्षिते रहल अछि. विशेष क' बिहार सरकारक उदासीनता बेस अखरैत अछि. फलतः अपन भूमि पर मैथिलीक मोजर ओतेक नै भेटि सकलैक अछि, जकर ओ हकदार अछि. तथापि एकाध समाद बीच-बीच मे एहन आबि जाइछ जे मैथिलीनेही लोकनि कें हर्षित क' देइछ.
संविधान दिवस पर दिल्लीक केन्द्रीय विद्यालय मे छात्र लोकनि कें मैथिली मे संविधानक प्रस्तावना पढ़ाओल गेल. ई प्रस्तावना शिक्षक ओ साहित्यिक अरुणाभ सौरभ छात्र सभ कें पढओलनि. ज्ञात हो जे केंद्रीय विद्यालय संगठन दिस सं एहि तरहक निर्देश देल गेल छल.
केंद्रीय विद्यालय संगठनक निर्देश छल जे छात्र सभ कें मातृभाषा मे संविधानक प्रस्तावना पढ़ाओल जाय. एहि निर्देश पर पहल करैत अरुणाभ सौरभ अपन मातृभाषा मैथिली मे छात्र लोकनि कें संविधानक प्रस्तावना पढ़ओलनि. सोशल मीडिया पर मैथिली मे संविधानक प्रस्तावना पढ़ैत छात्र सबहक वीडियो खूब चर्चित भेल अछि.
अहां लोकनि एतय देखू, सुनू आ संभव हो त' मिथिमीडियाक यूट्यूब चैनल कें subscribe करू.
ई मिथिमीडिया संपादन विभागक सदस्य छथि जे अपने लोकनि हेतु मातृभाषा मैथिली मे विभिन्न विषयक स्तरीय कंटेंट उपलब्ध करबैत छथि. मैथिली भाषाक प्रचार-प्रसार हेतु हमरा लोकनि अपने सं सहयोगक अपेक्षा रखैत छी. चलू संगे किछु डेग जे वेब पर मैथिली कें बेहतरी दिस ल' जाएत. मैथिली कंटेंट विषयक विशेष जनतब हेतु इमेल माध्यम सं सोझे संपर्क क' सकैत छी.


text:
गीतकार महाकवि गोपाल दास नीरज नहि रहलाह
नई दिल्ली। पदमश्री आ पद्म भूषण से सम्मानित प्रख्यात कवि आ गीतकार महाकवि गोपाल दास नीरज बृहस्पति दिन क संध्या में अपन स्वजन परिजन केँ शोकसंतप्त छोड़ि एहि संसार सँ विदा भ गेलाह। ९३ वर्षीय नीरज केँ फेफड़ा मे इंफेक्शनक शिकायत भेला पर मंगल दिन आगराक एक अस्पताल मे भर्ती कराओल गेलन्हि।ओ अपन पुत्री कुंदनिका शर्मा के ओतय आयल छलाह। सुधार नहि भेला पर बुध क राति हुनका एम्स, दिल्ली में भर्ती कराओल गेल जतय ओ अन्तिम साँस लेलन्हि।
चारि जनवरी १९२५ केँ हुनक जन्म इटावाक पुरावली गाँव में भेल छल।ओ हिन्दी मंच क प्रसिद्ध कवि छलाह।हुनकर रचल अनेको गीत हिंदी फिल्म जगत मे लोकप्रिय भेल। हुनका १९७०,१९७१,१९७२ मे फिल्म फेयर अवार्ड भेटलन्हि। हुनक कारवाँ गुज़र गया गुबार देखते रहे,ए भाई जरा देख के चलो, कहता है जोकर सारा जमाना आदि गीत सब लोकप्रिय गीत अछि।


text:
चतुरङ्ग
चतुरङ्ग भारतक प्राचीन खेल छी । एकरा शतरञ्ज, शोगी आ मकरक आदि खेलसभक 'पूर्वज' मानल जाइत अछि । चतुरङ्गक उत्पत्ति स्थानक विषयमे लोकसभक भिन्न भिन्न मत अछि । कियो एकरा चीन देशसँ आरम्भ भेल मानैत अछि तँ कियो इजिप्टसँ आओर कियो युनानसँ उत्पति भेल मानैत अछि मुदा अधिकांश लोकसभक ई मत अछि की ई खेल भारत वर्षसँ उत्पति भेल बतबैत अछि जे ठिको अछि । भारतसँ ई खेल फारसमे गेल ओकर बाद फारससँ अरबमे आ अरबसँ युरोपेली देशसभमे जा पहुँचल । फारसी भाषामे एकरा चतरङ्ग कहल जाइत अछि मुदा अरबक लोकसभ एकरा शातरञ्ज, शतरञ्ज आदि कह लागल । फारसमे एहन प्रवाद अछि की ई खेल नौशेरवाक समयमे हिन्दुस्तानसँ फारसमे गेल आ एकरा दहिरक बेटा कियो सस्सा नामक छल जे एकरा खोजी केलक । ई दुनू नाम कोनो भारतीय नामक अपभ्रंश छी । एकरा खोजी करवाक कारण फारसी पुस्तकसभमे ई लिखल अछि की भारतक कियो युद्धप्रिय राजा, जे नौशोरवाक समकालीन छल, कोनो रोगसँ अशक्त भऽ गेल । ओकरे मन बहलावैक लेल सस्सा नामक एक व्यक्ति चतुरङ्ग खेलक विकास केलक । ई प्रवाद ई भारतीय प्रवादसँ मिलैत जुलैत अछि की ई खेल मन्दोदरी अपन पतिकें बहुत युद्धसक्त देख विकास केनए छल । एहिमे तँ कोनो सन्देह नै अछि की भारत वर्षमे ई खेलकें प्रचार नौशेरवा सँ बहुत पहिने सँ छल ।
विषय सूचीसभ
वर्णन[सम्पादन करी]
चतुरङ्ग पर संस्कृतमे अनेक ग्रन्थ अछि, जाहिमे सँ चतुरङ्गकेरली, चतुरङ्गक्रीड़न, चतुरङ्गप्रकाश आ चतुरङ्गविनोद नामक चार ग्रन्थ मिलैत अछि । प्रायः सात सौ वर्ष भेल त्रिभङ्गाचार्य नामक एक दक्षिणी विद्वान् ई विद्यामे बहुत निपुण छल । ओकर अनेक उपदेश ई क्रीड़ाक सम्बन्धमे अछि । ई खेलमे चारि रङ्गसभक व्यवहार होइत छल — हाथी, घोड़ा, नौका आ बट्टा (पैदल)। छठम् शताब्दीमे जब ई खेल फारसमे पहुँचल आ ओतय सँ अरब गेल, तब ओहिमे ऊँट आ वजीर आदि बढ़ायल गेल आ खेलैक क्रियामे सेहो फेरफार भेल ।
तिथितत्व नामक ग्रन्थमे वेदव्यासद्वारा युधिष्ठिरकें ई खेलक विवरण बतेने छल ।[२]
खेल[सम्पादन करी]
चारि लोक ई खेल खेल सकैत अछि । एकर चित्रपट (बिसात) ६४ घरक होइत अछि जकर चारो दिस खेलाड़ी बैसकी लगबैत अछि । पूर्व आ पश्चिममे बैठनिहार एक दलमे आ उत्तर दक्षिण बैठनिहार दोसर दलमे होइत अछि । प्रत्येक खेलाड़ी लग एक राजा, एक हाथी, एक घोड़ा, एक नाव आ चारि टा बट्टा वा पैदल होइत अछि ।
सन्दर्भ सामग्रीसभ[सम्पादन करी]
- ↑ "The History Of Chess", ChessZone, अभिगमन तिथि २९ मार्च २०११।
- ↑ "Ashtapada", Jean-Louis Cazaux, २००५-०७-२५, अभिगमन तिथि २०१३-०७-१६।


text:
दरभंगा-कुशेश्वरस्थान बड़ी लाईन
दरभंगा सं कुशेश्वरस्थान के बीच जल्दीए बड़ी लाईन बनत. रेल मंत्री लालू प्रसाद यादव पिछला दिन कुशेश्वरस्थान में दरभंगा-कुशेश्वरस्थान बड़ी रेल लाईन के शिलान्यास कएलाह. रेल मंत्री कहलथिन्ह जे कुशेश्वरस्थान के एकटा एहन रेल टर्मिनल बनाबल जाएत जे देश में अपना तरहक होएत... देश में सर्वोत्तम होएत. श्री यादव ईहो कहलथिन्ह जे कुशेश्वरस्थान के एकटा पर्यटन स्थल के रूप में सेहो विकसित कएल जाएत. एहि अवसर पर रेल मंत्रीजी ईहो संकेत देलथिन्ह जे एहि बेरक रेल बजट में आम लोकक विशेष द्यान देल जाएत. एहि शिलान्यास सभा में ओ महाराष्ट्र नवनिर्माण सेना के नेता राज ठाकरे के सेहो निंदा कएलथिन्ह. आ कहलथिन्ह जे राज ठाकरे देश के बांटय के काज कs रहल छथिन्ह. ई सभ देश के एकता अखंडता के लेल खतरा अछि.
Subscribe to: Post Comments (Atom)


text:
आइ जखन प्रातः काल उठलहुं त' सोझां मिथिला समाद तकलहुं. समाद नहि पाबि हमरा भेल वा त' हम पहिनहि उठि गेलहुं वा त' फेर कोनो... . बेसबूर भ' चाह आ अखबार केर बाट ताकय लगलहुं. किएक आओत अखबार? कनिया कहलीह-आइ अखबार नहि आओत. हम अकचका क' पूछलियनि-की? किएक अखबार नहि आओत? कनिया कहलीह जे अखबार जे देइत अछि ओकरा साहित्य अकादेमी दिस सं मैथिली युवा लेखन पुरस्कार भेटि रहल छैक? हम अकचकेलहुं-की? सोहनमा कें पुरस्कार? ई त' तरहत्थी पर रोइयाँ सन लगैत अछि. खैर, चुप भ' गेलहुं. आइ अखबार नहि पढने मोन व्याकुल छल. हड़बड़ी मे स्नान केलहुं आ कार्यालय जेबा सं कने पूर्वहि डेरा सं निकलि गेलहुं. बाटे मे सोहनमा भेटल. पूछलियइ-की रौ? अखबार नहि देलें? मोन मे इहो शंका छल जे पाठक आ विज्ञापनक आभाव मे समाद बन्न त' नहि भ' गेल? सोहनमा अविलम्ब बाजल- एखनुक बात छोडू, आब हम कहियो अखबार नहि देब. हम पूछालियइ-किएक? चट द' सोहनमा बाजल जे कक्का...साहित्य अकादेमी मे युवा लेखन पुरस्कार केर जोगार लागि गेल अछि. आब पहिनुक जुग नहि छैक. योग्यता बाद मे जोगार पहिने होयबाक चाही. पुरना सभ कतबो कहताह...युवा वर्गक मैथिली अनुरागी कतबो समय सापेक्ष बजताह...चिकरैत रहताह... पोस्टर सटइत रहताह...मुदा हमरा सन जोगारी लोक पुरस्कार केर जोगार कइये लेत. कतबो महगी जमाना छैक तैयो पुरस्कार राशि सं छओ मास खेपल जा सकैत अछि.
हम सोहनमाक मुंह दिस टुकुर-टुकुर तकैत रहलहुं. सोहनमा कहलक-मुंह की तकै छी? हम सभ जोगारी दलक सदस्य छी. अखबार देब बन्न. मोनक तामस कें त्यागि सोहनमा कें बधाइ देलहुं. कहलियैक जे तोहर मेहनति सोकाज अयलहु. एहिना बढैत रह. मुदा एक बात मोन रखै जे जोगार लगौ त' हमरो जोगारी दलक सदस्यता सं अवगत करबिहें. चट द' सोहनमा बाजल यौ सर अकादेमी पुरस्कारक जोगार करबाक अछि त' ४-५ गोटा केर जोगार करू आ नव-नव संस्था सभ खोलबओबैत रहू. जहाँ ४-५ टा संस्था पर अहांक आधिपत्य भेल कि ओहि संस्था सभ द्वारा आयोजित समारोह मे मैथिली अनुरागी बनि हाजिर भ' जाउ. बस फेर शुरू होयत अहांक चर्च आ २-३ साल कें अंतराल मे जतेक कवि गोष्ठी, कथा वाचन होयत ओहि मे जयबाक अवसर भेटत आ ओ सभ मैथिली साहित्य सेविक रूप मे प्रमाण पत्र द' देताह. ई प्रमाणपत्र वैह सभ देइत छथि, जिनका घर मे मैथिली नहि छनि. हम अचंभित छलहुं. कहलियैक- पटना, दिल्ली वला सभ बजायत तखन ने? सोहनमा बाजल-मैथिली मंच पर जयबाक हेतु सेहो जोगारक आवश्यकता छैक. आब त' हम सन्न भ' गेलहुं. पूछलियइ-पुरस्कारो मे जोगार आ मंचो पर जयबाक लेल जोगार? ई की कहलह? सोहनमा बाजल- जुग जोगारक छै. जोगार नहि करब त' कलम केर कतबो धनिक छी ओतहि रहि जायब जतय पूर्व केर किछु मैथिली अनुरागी रहि गेलाह.
— अशोक झा
(लेखक मिविप केर राष्ट्रीय अध्यक्ष ओ साहित्यकार छथि)


text:
मधुबनी जिलान्तर्गत
हरिपुर गौरीदास टोल के रहनिहार श्री रमानाथ झा छात्रजीवनमे मैथिली आ हिन्दीकें रंगमंच
पर कतेको नाटकमे अपन अभिनय स' चर्चित रहला अछि। अध्ययनकें क्रममे दिल्ली आबि अर्थशास्त्र स' स्नातक केलाक उपरान्त एक्सपोर्ट मैनेजमेंट के
कोर्स क' स्वतंत्र व्यवसायमे संलग्न भ' गेला मुदा अभिनय आ भाखाक प्रति प्रेम मैथिली फिल्म निर्माणमे डेग बढ़ेबा
लेल बाध्य कय देलकनि।बहुचर्चित निर्माणाधीन मैथिली फिल्म "हाफ मर्डर"
केर निर्माता-निर्देशक रमानाथ जीक संग दिल्लीमे भेल युवा गीतकार
आ कवि मनीष झा बौआभाइक
भेंटवार्ताक किछु अंश :
अपनेंके फिल्म निर्माणक क्षेत्रमे प्रवेशकें संजोग बुझल जाए वा पूर्वे स' नियारभास केने छलौं
अभिनयकें त' पहिले स' अनुभव छल आ ३-४ साल धरि पटना
में रंगमंच स' जुडल सेहो छलौं मुदा
ओहि समयमे बहुत ज्यादा प्लेटफार्म और कमाइकें कोनो तेहेन निश्चितता नँइ छलै। हमरा लोकनि चंदा क'क' नाटक करैत छलौ और सब कलाकार सब अपने स' टिकट बेचैत
छलौ ताहि ल'क' भविष्यकें चिंता स्वाभाविक छल। किछु दिनक पश्चात दिल्ली
एलौ अर्थशास्त्र स' ऑनर्स केलौं आ तकरा बाद नौकरी करैत कंप्यूटर के कोर्स केलौं । भोरमे कम्प्यूटर आ सँझुका समयमे एक्सपोर्ट
मैनेजमेंट के कोर्स करैत दिनमे नौकरी सेहो करैत छलौं ! १३ वर्ष धरि नौरी केलाक बाद हम अप्पन
एक्सपोर्ट के व्यवसाय शुरू केलौ जखन किछु आर्थिक स्थिति ठीक भेल त' तकरा बाद फिल्म निर्माण दिस झुकाव भेल कियैक त' मोनक कोनो कोनमे अधूरा सपना घर केने छल लगैत छल जे किछु अपन समयमे नँइ क' सकलौ
से आब कएल जा सकैत अछि । एहि फिल्म स' पूर्व एक-दूटा प्रोजेक्टकें प्रस्ताव आयल मुदा पसंद
नँइ भेल । पिछला साल २०१२कें सितम्बर में नवीन विषयवस्तु पर आधारित ई प्रोजेक्ट
भेटल आ हमरा कथानक और घटनाक्रम नीक लागल आ माँ जानकीकें कृपा स' आगू बढ़ैत गेल आ बहुत
जल्दी दर्शक के सोझा आबय बला अछि ।
अपनेक प्रदर्शित होमय बला मैथिली फिल्म "हाफमर्डर" बेस चर्चामे अछि, निर्माता के रूपमे अपनेकें केहेन अनुभव रहल अछि ?
एकर किछु कारण एना अछि- घटना नवीन छैक, कथानक सेहो समाजिक अछि आ समाजक
बीच के अछि, कलाकार सब मैथिलीभाषी छथि, शूटिंग बेसी स' बेसी हमसब मिथिला क्षेत्र में केने छी आदि।
फिल्मक कथा कोन घटना पर आधारित अछि आ मनोरंजन के दृष्टिकोणे एहिमे की सब फेंटफांटकएल गेल अछि से संक्षेपमे जनतब देल जाउ ?
"हाफ मर्डर" के २-३ टा बात मुख्य अछि जाहि विषयवस्तु के ल'क' हमसब ई फिल्म निर्माण
केलौ । अपरिपक़्व उमेरमे प्रेम आ ओकर दुष्परिणाम, समाज शिक्षित रहितो मिथ्या वादिताके शिकार,समाज के किछु ख़राब मानसिकताक लोक द्वारा अपन स्वार्थ के लेल समाज के शूली पर चढ़ा देनाइ आदि
जेहन अहम मुद्दा पर केन्द्रित अछि । सबटाकें जोरिक' एकटा नीक फिल्मकें निर्माण
भेल अछि जाहि में एक्शन छै, रोमांस छै, ट्रेजेडी
छै,सुन्नर गीत-संगीत छैक जे दर्शककें भरपूर मनोरंजन करेतनि।
फिल्मक सफलतामे परदाक सोझा आ पाँछाक एक-एक पात्रक/कलाकारक महत्त्वपूर्ण योगदान होइछ एहि सभ बातकें धेआनमे रखैत फिल्म के व्यावसायिक रूपे प्रस्तुत करबा लेल केहेन -केहेन पात्रक / कलाकारक चयन केने छी आ हुनका लोकनि स' केहेन उम्मीद रखने छी ?
मिथिलामे कलाकारकें आ प्रतिभाक कमी नँइ छैक आ हुनका सब
पर पूरा विश्वास
करैत एहि फिल्मकें निर्माण भेल अछि।सबगोटे अपन-अपन क्षेत्र आ विधामे पूरा मेहनतस' काज केलनि अछि, चाहे ओ प्री-प्रोडक्शन हो वा पोस्ट
प्रोडक्शन सबगोटा अपन अपन १००% देलखिन अछि । फिल्म के अभिनेता कृष्णा मिश्रा जहिना मासूम आ मेहनती छथि तहिना
हीरोइन स्वेता वर्मा बहुत आकर्षक आ कमाल के अभिनेत्री
छथि, खलनायक नवीन चौधरी बहुत नीक कलाकार छथि, सतेंद्र झा बहुत अनुभवी कलाकार छथि , सागर जी सीनियर कलाकार छथि, सावित्री देवी, गगन चौधरी, शशिमोहन, मंगलानन्द, सुधा झा, फैज़ल, मनीष, किरण शाह, गणेश, निशा, सुरेश, मनोज सब मैथिल कलाकार छथि आ सब गोटे अपन-अपन जिम्मेदारीक निर्वाह नीक जेंकाँ केने
छथि, फिल्म के डायरेक्टर अरमान हैदर, सह-निर्माता श्री आदित्यनाथ मिश्रा जीकें सेहो भरपूर सहयोग
भेटल ।
एहि फिल्ममे कोनो तेहेन प्रयोगात्मक मसल्ला देलौं अछि जेकि मैथिलीक आन-आन फिल्मस' भिन्न हो ?
देखियौ मनीष जी ! मैथिलि समाजकें संस्कार आ संस्कृतिकें ध्यानमे रखैत हमसब सिनेमामे नवीनता देबाक प्रयास केलौं अछि । फिल्मांकन आ प्रस्तुति बिलकुल
न'व अछि । फिल्म के शुरुआत में नयापन अछि, कैमरामैन सब जेनाकि अब्बास जी आ डीके राजू बहुत अनुभवी छथि बहुत रास प्रयोगकेलनि अछि तहिना पंकज जीकें कमालकें एडिटिंग, वी एफ एक्स, ग्राफिक्स, डी आई आदि, यसुदास जीकें बैकग्राउंड म्यूजिक आ ५:१ के मिक्सिंग सब सेहो बेजोड़ अछि आ ईसमूचा प्रयोग सिनेमा देखलाक बाद पता चलत। हँ! हम एतेक विश्वास दैत छी जे दर्शककें भरपूर मनोरंजन हेतैन आ पूरा फिल्मक नीक आनंद उठेता।
"हाफ-मर्डर"मे निर्माता के अलावा अपने सेहो कोनो चरित्र निर्वहन
के भार लेने छी ? जँ' हँ' त' केहेन भूमिका अछि ?
जी हँ! हमर एकटा सकारात्मक भूमिका अछि जेकि समाजक हितकें धेआनमे रखैत काज करैत अछि।
कलात्मक अभिरुचि पहिने स' छल वा एहि फिल्मक आवश्यकता अनुरूप निर्वाह कएल ?
जेनाकि हम पहिने कहलौँ
अछि हम जखन पटनामे ग्रेजुएशन करैत रही
ताहि समयमे कलाकें क्षेत्रमे बहुत नीक-नीक संस्था सभक संग काज केलौ जाहिमे "इप्टा" संगे पूरा बिहारमे घूमि-घूमि क' बहुत नुक्कड़ नाटक सब केलौ। कतेको मैथिलि संस्था
सबस' जुरलौ आ हमसब अपने एकटा संस्था सेहो बनेलौ "कला समिति" केर नाम स' । हमरा
लोकनिक संस्था अंतर्राष्ट्रीय मैथिली नाट्य समारोह में हैट्रिक विजेता रहल मने १२में स' ७टा
पुरस्कार हमर सभक संस्था के भेटल छल जखन कि नीक – नीक नाट्य संस्था स स' प्रतिश्पर्धा
छल जेनाकि "अरिपन","भंगिमा" नेपाल के
किछु नाट्य संस्था आ करीब ८-१० टा आर संस्था छल।
फिल्म हाफ मर्डरमे हम मात्र निर्माता रहए
चाहैत छलौं कियैक त' हमर एक छोट-छिन व्यवसाय अछि आ बेसी व्यस्तता सेहो एक कारण छल। फिल्मक
शूटिंगकें दौरान जखन हम कोनो-कोनो दृश्य स' सम्बन्धित राय -विचार आदि दियनित' टीमक
सदस्य लोकनि प्रभावित होमय लगला आ हमर अभिनय सम्बन्धी अनुभव स' ज्ञात होइत सब गोटे कहला जे अहूँ एकटा किरदार बनू, जखन एकटा दृश्य
शूट केलौं त' सबके बहुत नीक लगलनि आ बहुत तारीफ केलनि आ फेर हमरा
ओहि चरित्र निर्वहन वास्ते स्वीकृति देमय परल आ स्वयं बहुत ख़ुशी भेल जे सबटा पुरनका गप फेर स' न'व भ' गेल।
हम अपना दिसस' पूरा कोशिश केलौ अछि नीक अभिनय करबाक आशा अछि जे दर्शक
के पसीन परतनि।
आधुनिक जुगक दर्शक लोकनिक सबस' बेसी झुकाव संगीत दिस होइ छनि मने संगीत हिट त' फेर फिल्मक कथा जँ' कनिको जानदार अछि त' बुझू पूरा फिल्म हिट । संगीत पक्षकें मजगूत बनेबा लेल की नवप्रयोग केलौं अछि ?
हमर व्यक्तिगत अनुभव अछि जे गिनल चुनल मैथिली सिनेमा
के छोरि बेसी सिनेमा में संगीत पर ध्यान नँइ देल जाइत अछि एकरा पाँछाँ की कारण छै से त' नँइ कहि सकैत छी मुदा
जहाँ तक "हाफ मर्डर"के बात अछि हम अपनहु संगीतक प्रेमी
छी और पूरा प्रयास केलहुँ अछि जे श्रोता सबकें गीत-संगीत पसीन
परनि जाहि के लेल सबटा ट्रैक लाइव बजबेने छी और वाद्य-यंत्र बजब' बला कलाकार सब सेहो बेस
अनुभवी छथि, गीत वास्ते प्रसिद्ध गीतकार सब जेनाकि डॉ चंद्रमणि
जी, श्री सरस जी सन-सन वरिष्ठ
गीतकार लोकनि सब गीत देलनि अछि।
गायनमे अपन सुन्दर स्वर देलनि अछि श्री रविन्द्र जैन, श्री उदित नारायण झा,
सुश्री कविता कृष्णामूर्ति, मोहम्मद अज़ीज़, श्री
कुमार शानू, श्री शान आ मैथिली के जानल मानल प्रसिद्ध कलाकार जेनाकि श्री ज्ञानेश्वर दुबे, श्री सुनील पवन, श्री विकास झा , सुश्री राधा पाण्डेय, श्री शैलेश
आदि। नृत्य
निर्देशन ऋतुराज जी के छनि।
मैथिली फिल्म उद्योगमे समर्पित बहुतो एहेन प्रतिभावान कलाकार छथि जे अपन प्रतिभाकें
बल पर मिथिला-मैथिली के उत्तरोत्तर विकासमे सहायक भेलाह अछि, हुनक प्राथमिकता
नँइ देइत अमैथिल कलाकारकेँ प्राथमिकता
एक प्रश्नचिन्ह लगबैछ या त' हुनक प्रतिभामे कमी छनि वा "बाड़िक पटुआ तीत" कहावतकें चरितार्थ करैछ । अहाँ एक सक्षम निर्माता केर रूपमे अपन पक्ष राखल जाउ ।
अहाँक एहि बात स' हम सहमत नँइ छी आ जिनकर किनको ई आरोप छनि बिलकुल गलत छनि।
देखियौ! मैथिलि फिल्म उद्योगकें बढ़ाब' के लेल हम ९०% शूटिंग मिथिलांचल में केलौ अछि जेनाकि - दरभंगा, सीतामढ़ी, सकरी, जयनगर इत्यादि
जगह सभ पर। सिनेमामे जतेक कलाकार छथि सब गोटे मैथिल छथि, हँ' किछु टेक्नीशियन बाहरी
छलाह जेनाकि - निर्देशक, कैमरामैन आदि जकर अपन मिथिलांचल में अभाव अछि । दोसर बात जहाँ तक संगीतकें छै हमर व्यक्तिगत अनुभव आ सोच अछि जे संगीत कोनो भी सिनेमा के रीढ़ होइत छैक और पुरान अनुभव के आधार पर देखल जाय त'
२-३ टा सिनेमा के छोरि दियौ त' बेसी सिनेमा के गीत सब लोकप्रिय नँइ भेल अछि,
आब एकर कारण की छल से त' श्रोता सब
कहि सकैत छथि।
आजुक तिथिमे सिनेमा बहुत रास बनल आ कतेको निर्माणाधीन अछि। श्रोता सबकेमनोबल जे टूटल छनि
आ दर्शक सबके जे मैथिली सिनेमा स' बहुत ज्यादा लगाव नहीं छनि इहो एकटा कारण छल हमरा प्रसिद्ध आ राष्ट्रीय ख्यातिप्राप्त गायक सबके चयन करय पड़ल आ ततेबा
नँइ संगहि किछु मैथिल गायक सबकें सेहो मौका देल गेलनि अछि
तँए ई मात्र आरोप अछि। फिल्मक संगीत निर्देशक सेहो मैथिले
छथि।
एतेक बात हम जरूर कहब जे संगीत के क्षेत्रमे अपना सबके मेहनत करय पड़त किएक त' संगीत एकटा शिक्षा और साधना के विषय छैक और एहिके लेल कठिन पढाइ और तपस्याके जरुरतछैक ठीक तहिना जेनाकि हम सब विद्या उपार्जन के लेल विद्यालय में जाइत छी और जेजेहेन मेहनति आ लगन स' पढाइ करैत छथि ओ ओतेक
आ गू बढ़ैत छथि तहिना संगीत के ज्ञान के लेल जरुरी
शिक्षा, लगन और
मेहनतके आवश्यकता होइत छैक संगहि कलाकार सबके सेहो अभिनय केर प्रशिक्षण आ पढाइ केजरुरत छनि तहिना निर्देशन आदि सब छेत्रमे अध्ययन आ प्रशिक्षण केर आवश्यकता
अछि।
मैथिली फिल्मक
संग एक बड्ड पैघ बिडंबना रहल अछि जे शुरुआतीमे निर्माता आ निर्देशक के सम्बन्ध नीक
रहैत छनि तत्पश्चात फ़िल्मक अंतिम चरण पहुँचैत पहुँचैत आपसी मतभेद वा सामंजस नँइ
बनबाक कारणे निर्देशकक पूर्व घोषित नाम पर निर्माता के नाम
सोझा अबैत अछि। अपने अपन अनुभव साझा कएल जाउ आ हाफ मर्डर के निर्देशकक रूप
में हमरा लोकनिक सोझा के प्रस्तुत भ' रहल छथि ?
बहुत निक प्रश्न केलौं
अछि। हमर व्यक्तिगत अनुभव के आधार पर हम कहब जे निर्माता और निर्देशक कुनु
सिनेमा के पेरेंट्स होइत छथिन आ सिनेमा हुनकर बच्चा।
निर्माता फाइनेंस के काज करैत छथि आ निर्देशक ओहि सँ'
सिनेमा के पाइल-पोइस क' तैयार करैत छथि। मैथिली फिल्म जगत एखन धरि स्थापित नँइ भेल अछि जाहि कारण स' प्रायः निर्माता और निर्देशक दुनू न'व रहैत छथि आ दुनूकें बीचक संबंध सेहो न'व रहैत छनि। किछु
लोक जे दुनू पक्ष के जनैत छथि ओ सब जाने-अनजानेमे या त' ई सोइच जे चलू कहुना एकटा
फिल्म त' बनत या फेर अपन निजी स्वार्थके कारणे बहुत किछ वास्तविकता के नुका दैत छथि आ निर्माताके बहुत रास सपना देखा क' तैयार क' लै छथि। जेनाकि बजट कम बताक' वा कमाइ ज्यादा बताक' इत्यादि
ढ़ंग स'। दोसर बात निर्माताके कतेक
अनुभव छनि वा की सब काज केलैन अछि तकरो बारे में गलत सूचना दैके प्रयास करैत छथि। निर्माता विश्वासके आधार
पर काज बढ़बै छथि आ रुपैया खर्च करैत छथि, टीम बनैत अछि आ काज
शुरू होइत अछि मने शूटिंग भ' रहल
अछि, चूँकि तकनीकी रूपस'
निर्माताकें ततेक अनुभव नँइ रहैत छनि हुनका
बस ई पता रहैत छनि जे लोकेशन
पर शूटिंग भ' रहल अछि। की भ' रहल अछि, कथानक के
हिसाब स' भ' रहल अछि की नँइ, सिनेमामे एहि सीन के उपयोगिता छै वा नँइ इत्यादि
सब ज्ञात नँइ रहैत छनि, मुदा आब निर्माता लोकनि सेहो शूटिंग देखैत छथि। जतेक बजट पर बात भेल रहैत छनि ओतेक पाई खर्च भेलाके
बाद पता चलैत छनि जे सिनेमा त' एखन
आधा तैयार भेल अछि आ आधा शूटिंग बाँकी अछि तखन निर्माता घबरा क' वस्तुस्थिति के पता करैत
छथि आ सच्चाइ ज्ञात भेलाक बाद निर्माता आ निर्देशक के बीच मतान्तर हएब स्वाभाविक
अछि। वास्तव में कुनु सिनेमा जखन एडिटिंग पर जाइत छै तखन पता चलैत छै जे सिनेमा की बनबैत छलौं आ की बनल भेटल। मैथिलि सिनेजगतमे किछु फिल्म के छोरि
अधिकांशमे इएह होइत रहल अछि जे
कथानक किछु और रहैत अछि आ शूटिंग किछु आर भेल। एहि सभस' अनुभवमे कमीके साफ़
पता चलैत अछि। हम इहो कहब जे शूटिंग काल में एकटा एडिटर
के जरूर रखबाक चाही जाहि स' भ' रहल शूटिंग के नतीजा के अनुमान तत्क्षण लगाओल जा सकैत अछि । जखन निर्माता के निर्देशक के काज स' सन्तुष्टि नँइ होइत छनि चाहे ओ अनुभव के कमी स' हो वा बजट स' बेसी खर्च भेलाक कारणे हो या फेर अनाप सनाप सीन के शूटिंग स' हो आदि कतेको तरहक कारणे निर्माता निर्देशक के बीच
मनमुटाव भ' जाइत छनि। जखन निर्माता पाइ लगबैत छथि त' हुनकर जिम्मेदारी होइत छनि जे फिल्म नीक ढंग स' बनि सिनेमा
हॉल तक पहुँच जाइ चाहे ओहि के लेल जतेक फेर बदल करय पड़ै। दोसर दिस निर्देशक सिनेमा के छोइर अपन
निजी स्वार्थ दिस अग्रसर भ' जाइत छथि जेनाकि सिनेमा जेहने बनल से बनल , नँइ बनल त' नँइ बनल, बक्सा में बंद करय के अछि त' क' दियौ आदि मानसिकताक संग निर्देशकके ओहि सबस' माने मतलब खत्म भ' जाइत छनि बस अपन चिंता रहैत छनि जे हमर नाम रहए आ हमरा आरो पाई भेटै। कतेक बेर
त' निर्माता लोकनि ब्लैकमेलिंग
सेहो होइत छथि मुदा जे जेहेन अनुभव के छथि ओ अपना अपना हिसाब स' मामलाके हैंडल करैत छथि। इएह
सब किछु कारण अछि जे अंतमे बाध्यतावश निर्माता के निर्देशक में अपन नाम देबै पड़ैत छनि किएक त' जखन कुनु
निर्देशक फिल्म के आधा रस्ता पर छोड़ि दैत छथिन तखन
निर्माता ओकर ड्राइवर बनि सिनेमा हाल तक पहुँचाबै छथि ।
तइयो निर्माता लोकनि निर्देशक के पद के सम्मान करैत छथि
आ ओहनो स्थितिमे कुनु एसोसिएट निर्देशक के नाम प्रत्यक्ष निर्देशकके रूपमे नँइ दैत छथि जखन कि सच्चाइ ई रहैत
छै की समस्त एसोसिएट सब मिलके निर्माता के सहयोग करैत
छथि । इहो बात बिल्कुल सत्य छै की अगर कुनु प्रोजेक्ट
में अगर किछु व्यक्ति ख़राब आ अनुभवहीन रहैत छथि त' संगहि किछु नीक आ अनुभवी व्यक्ति सेहो रहैत छथि
आ तखने कुनु प्रोजेक्ट सफलतापूर्वक संपन्न होइत अछि
मुदा जँ' ईमानदारी स' देखल जाय त'
जे एक-दूटा एसोसिएट डायरेक्टर होइत छथि निर्देशकक पदके असली हक़दार ओएह होइत छथि। हमर फिल्ममे असली निर्देशक कहल जाय त' ओ छथि श्री अरमान
हैदर काज़मी जेकि शुरु स' एखन धरि
जी जान स' एहि सिनेमाके नीक स' नीक
बनेबा लेल दिन-राइत एक केने
छथि आ बहुत बेसी मेहनैत क'
रहल छथि मुदा ओ तकनीकी निर्देशक छथि आ निर्देशक पद के सम्मान करैत हम अपन नाम द' रहल छी
निर्देशक के लेल।
बहुतो एहेन उद्योगपति छथि जिनका लग ढ़ौआ पुष्ट छनि , मैथिली भाखाक
प्रति प्रेम सेहो छनि हुनका लोकनि
केँ मैथिली फिल्म उद्योगक
बढ़ैत डेगमे सहायक
हेबा लेल आ निधोख भ' क' एहिमे आगाँ एबालेल की आवाहन करबैन ?
हम सब गोटे स' आग्रह करबनि जे एखन मैथिलि फिल्म के आगू बढ़ाबय के लेलसुन हरा अवसर अछि तँए व्यावसायिक आ अनुभवी टीमके संग नीक
विषयवस्तु पर जँ' सिनेमा बनाओल जाय
त' मैथिली फिल्म
उद्योग के सुन्दर दिशा भेटबाक बड्ड बेसी संभावना छैक।
फिल्मक
निर्माणमे अत्यधिक व्यस्तता रहितो हमरा संग अपन व्यक्तिगत जीवन आ फ़िल्मक सन्दर्भमे
जे किछु गूढ़ गप्प-सप्प साझा कएल ताहि लेल आभार आ फ़िल्म "हाफ मर्डर" के
सफलता हेतु अपने आ अपनेक समस्त टीमकें हमर अग्रिम शुभकामना !
मनीष जी अपनहुकें बहुत
बहुत धन्यवाद ! आशा करै छी जे मैथिली दर्शक फ़िल्मक प्रति जे सकारात्मक उम्मीद रखने छथि
तकरा पूर करबाक प्रयास हमर पूरा टीम केलनि अछि।


text:
सजमनियाँ आम
जेठ मास। हथिया-चितिरा
नै बरसने आन जेठसँ शक्तिगर रौद। तीन बजे करीब बेरुका पहरमे एक चिड़की मेघ उठल,
ने बेसी पसरल आ ने बेसी चतरल, हवाक झोंकमे पानि-पाथर, ठनका सभ बरिस गेल। ओना बिहाड़िसँ
केते गोटेक घरो खसल आ टाटो-फरक उजरल, केतेकेँ गाछो-बेख खसल मुदा चरितर बाबाक तँ
नाश भऽ गेलनि। नाश ई भेलनि जे एक तँ फूसि घर तैपर घरक पजरेमे तेहेन सजमनियाँ
आमक गाछ लगौने छथि जे ऊपर ताकि ठनका खसल, खसल तँ गाछक मुड़ीपर मुदा किछु निच्चाँ
होइत-होइत छिछलि कऽ घरपर चलि आएल, गाछक तँ मुड़ीएटा टुटबो केलनि आ जरबो केलनि,
मुदा खढ़क घर तैपर झोंकगर हवा पाबि घरक सभ किछु जारि देलकनि। मनुखक जान
बँचलनि तँए बेसी गमगीन नै भेला। हाथ-पएर रहत फेर बनि जाएत। मुदा से बात नै अपने
चरितर बाबा वाड़ीमे दारीम गाछक जड़ि पटबैत रहथि, पोता प्रकाश, स्कूलमे रहए।
दुनू परानी जगरनाथ बिआहक नौत पूरए गेल रहए।
दस मिनट बीतैत-बीतैत सभ शान्त भऽ गेल। हवो-बिहाड़ि
पड़ा गेल, पानियोँ पड़ा गेल आ एकेटा ठनका जे खसिये पड़ल। चरितर बाबाक घर ठनकामे
खसलनि आकि जरलनि, अखनि धरि यएह घोंघौज लोकक बीच चलैत। मुदा मनुखक नोकसान नै
भेल, तँए सभ खुशी! घर-दुआर आकि धन-सम्पति मनुख नै ने छिऐ, तखनि अनेरे कानियेँ-खीज
कऽ की हएत, तँए चरितर बाबाक ठनका खसल घरपर गाममे िकयो नोर बहौनिहार नै।
अंतिम पेज.............................
परिवारक
प्रति जिज्ञासा देखि चरितरबाबा बजला-
“नमहर गाछपर ठनका खसब उचिते भेल, जे दैवी भेल। मुदा समए-साल केहेन भऽ गेल
अछि जे देखते छहक, कियो एकोटा खाए देतह? दुइओ-अढ़ाइ सए जँ
फड़ि जाइए तँ कहुना आमक मास आम खा काटि लइ छी।”
जेना
ओझा-गुनी गुनगुनाइत गोसाँइ खेलए लगैए तहिना दुनू गोटे प्रकाशो आ चरितरो बाबा
मन-मनतर पढ़ए लगला। हाइ स्कूलक विद्यार्थी प्रकाश, नव फूल तकैक जिज्ञासा। आइक
युगमे ठनका खसैक ओरियान लोक घरमे लगा लइए मुदा गाछकेँ तँ खाली ठनके नै, हवा-बिहाड़िमे
खसैक सम्भावना सेहो अछि।
चरितर
बाबा मने-मन गद-गद होइत रहथि, गदगदाइक कारण ई रहनि जे कोढ़िया बरद जकाँ हरे
देखि डेराएब तँ बड़का-बड़का इञ्जन के चलौत। पहाड़क दिन तँ वएह ने नीक जकाँ बूझि
सकैए जे पर्वतिया हएत।¦६११¦
०४ मई २०१४


text:
धम्पुस
धम्पुस नेपालक पश्चिमाञ्चल विकास क्षेत्रक गण्डकी अञ्चल, कास्की जिलामे अवस्थित गाँउ विकास समिति छी। ई ठाममे ६२० टा घर अछि । एत पहुचक लेल पर्यटकसभ गाडिमे नै जाक पैदल जाएत अछि । ई ठाम अझ फिल्म सुटिङ्क लेल बहुत प्रसिद्ध अछि । एहि गाविसमे रहल ऐतिहासिक तथा धार्मिक पर्यटकीय स्थलसभ धम्पुसकोट, भुमे मन्दिर, नेवोताल वराह, सिद्घवराह मन्दिर आदि रहल अछि तथा पाराग्लाईडिङक लागि थाक डाँडा, तप्राङ मैदान आदि प्राकृतिक पर्यटकीय स्थलसभ छी।[१]
जनसङ्ख्या[सम्पादन करी]
नेपालक सन् २००१क जनगणना अनुसार धम्पुसक जनसङ्ख्या २९५० अछि।[२] एहि मध्य पुरुष ४७%, आ महिला ५३% अछि।
पर्यटन[सम्पादन करी]
अधिकांश पर्यटक माछापुच्छ्रे देखए लेल पोखरा जाएत अछि। मुदा, माछापुच्छ्रेक असली दृश्यावलोकन करएक अछि तँ धम्पुससँ बढिया ठाम और कोनो नै अछि । माछाक पुच्छर आकारक उपर भेलाक कारण एकर नाम माछापुच्छ्रे भेल अछि । धम्पुस पहुँचनाए हल्लुक अछि, पोखरासँ मात्र २५ किलोमिटर पश्चिम। पोखराक बाग्लुङ बसपार्कसँ बाग्लुङ जाएवाला बस जाएत अछि । एतसँ सार्वजनिक बस पकैर वा ट्याक्सी लक आधा घण्टामे फेदी पहुच सकै छी । एतसँ शुरु होएत अछि, जङ्गलसँ घेरल रास्तामे पदयात्रा। जल्दी चलवालाक एक घण्टा, अस्थिरसँ चलवालाक दुई घण्टा, तेकर बाद आइब जाइया- गन्तव्य धम्पुस ! धम्पुससँ देखाई वाला हिमालमात्रे नाई, पोखरासँ फेदीतक गाडीमे यात्रा करैत काल देखाई वाला फाँट, खोलासभ सेहो कम मनमोहक नैअछि। फेदीमे भेल होटलसभमे सजाक राखल सुखैइ देखलाक बाद खायल बिना नै रहि सकै छी । डाँडा पहुचनासाथ शुरु होएत धम्पुसक होटल, सफावस्ती आर स्वागत करि बैसल रहल धम्पुसबासीक व्यवहार पर्यटकक एना लुभावैत अछि कि एक रातक लेल जाएवालाक सेहो अपन बसाइँ बेसी दिन कर मन लागैत अछि।
कृषि[सम्पादन करी]
१७५० मिटरमे रहल धम्पुसमे कोदो, धान, आलु, सागक बढिया उबजाऊ होएत अछि । रासायनिक मल बिनाक तरकारी, सुखैइ, लोकल मुर्गा खाएत हिमालक सौन्दर्य नजदिकसँ देखानाइ कम आनन्ददायी नै होएतअछि । एतक मौसम सेहो गज्जबक अछि,न बहुत जाड न गर्मी ।
सन्दर्भ सामाग्रीसभ[सम्पादन करी]
- ↑ "धार्मीक, ऐतिहासीक तथा पर्यटकीय स्थलसभ", कास्की जिला विकास समिति।
- ↑ "नेपाल जनगणना २००१", अभिगमन तिथि मे १९।


text:
> 2 सितम्बर कें विद्यापति स्मारक मंचक कार्यक्रम
कोलकाता. छात्र/छात्रा केर प्रोत्साहन आवश्यक होइत अछि. ई तखन बेसी महत्वपूर्ण भ' जाइत अछि जखन कोनो परीक्षा मे छात्र/छात्रा मेहनति क' सफलता अर्जित करैत अछि. नव चुनौती आ नव बाट चलबा मे प्रोत्साहन नव उर्जा भरैत छैक. सांस्कृतिक महानगरी कोलकाता स्थित सामाजिक व सांस्कृतिक संस्था विद्यापति स्मारक मंच अपन शैशवावस्था सं मिथिलाक भविष्यक नागरिक/मैथिली भाषी छात्र-छात्रा कें प्रतिभा प्रोत्साहनक अभीष्ट सं संवर्द्धन करैत आबि रहल अछि. आगामी 2 सितम्बर 2012, तदनुसार रविदिन सांझ 4:30 बजे सं 14म आयोजन करय जा रहल अछि. महासचिव इन्द्र नारायण झाक अनुसार लगभग 50टा छात्र-छात्रा कें पुरस्कृत कयल जायत. अहि अवसर पर समाजक कृतिपुरुष यथा पूर्व रेलवे केर प्रधान मुख्य अभियंता आनंद किशोर झा एवं मैथिली साहित्यविद नवीन चौधरी कें अभिनन्दन कयल जायत. आयकर आयुक्त एवं आयकर निदेशक (छूट) अजय नारायण सिंह मुख्य अतिथिक रूप मे आ आइआइएम, कोलकाताक डॉ विद्यानन्द झा प्रधान वक्ताक रूप मे उपस्थित रहताह. मुख्य समारोहक अध्यक्षता प्रसिद्ध शिक्षाविद भोगेन्द्र झा करताह. अहि समारोहक समापन सांस्कृतिक कार्यक्रमक संग होयत.
(Report : भास्कर झा)


text:
मिथिला विकास परिषद् द्वारा आयोजित आ अंजय चौधरी द्वारा संयोजित साहित्यिक अनुष्ठान मे रविदिन २३ सितम्बर २०१२ कें भारतीय भाषा परिषद् मे प्रसिद्ध पत्रकार गीतेश शर्मा अभिभाषण शुरू कयलनि. ओ पूर्ण रूपें प्रवासी मैथिल छथि. हुनक मातृभाषा मैथिली छनि जे ओ अपने स्वीकार करैत छथि. बेगूसराय केर गीतेश शर्मा हिन्दी/अंग्रेजी केर चर्चित व्यक्तित्व छथि. अमैथिल वातावरण मे कतेको दशक सं सक्रिय गीतेश जखन माइक पकडलनि त' मैथिली मे शुरू भेलाह मुदा किछुए क्षण उपरान्त बांग्ला फेर पुनः हिन्दी बाजय लगलाह. हुनका जखन लगलनि जे हम मैथिली बजैत-बजैत आब बांग्ला मे बाजि रहल छी, त' ओ हिन्दी बजैत कहलनि जे दशकोक प्रवास आ मैथिली-बांग्ला केर निकटता धुकचुका देलक. मैथिली उसरल नहि तैं आब हिन्दीए मे अपन बात कहैत छी.
खैर जे हो गीतेश शर्मा आ हुनका सन-सन व्यक्तित्व सं मिथिला धन्य अछि. माय केर बेटा कतहु रहौ, नाओ करौ, मनुख बनौ. माय ताही मे तिरपित. मैथिली कें जतबे गुमान यात्री पर छैक ततबे नागार्जुन पर.


text:
अबरी दाफी (अंगिका कॉलम) / कुंदन अमिताभ
ई हिंदी दिवस प॑ धियान बार-बार महाराष्ट्र केरऽ एगो गाँव दन्न॑ चल्लऽ जाय छै । गाँव के नाम छेकै ‘भिलार’ । मुंबई स॑ कुछ दूरी प॑ एगो बड़ा रमणीक पहाड़ी शहर छै महाबलेश्वर जहाँ स॑ लगीच प॑ ही बसलऽ छै ई गाँव । गाँव नै पुस्तक गाँव – भिलार । एकरा मराठी म॑ ‘पुस्तकांचं गाँव’ नाम देलऽ गेलऽ छै । महाराष्ट्र केरऽ शिक्षामंत्री विनोद तावड़े केरऽ नेतृत्व म॑ राज्य सरकार केरऽ ई पुस्तकांचं गाँव योजना क॑ मराठी भाषा विभाग केरऽ सहयोग स॑ पूरा करलऽ गेलऽ छै । ई गाँव क॑ इंगलैंड केरऽ वेल्स शहर स्थित ‘हे ऑन वे’ कस्बा केरऽ तर्ज प॑ बनैलऽ गेलऽ छै । ई गाँव केरऽ विशेषता छेकै कि ई गाँव केरऽ पच्चीस घरऽ म॑ स॑ हर घरऽ के एगो हिस्सा म॑ खास विषय प॑ पुस्तक रखलऽ गेलऽ छै । विविध विषयऽ प॑ उपलब्ध ई पुस्तकऽ के संख्या पच्चीस हजार के आसपास छै । सबस॑ महत्वपूर्ण बात ई छै कि ई पुस्तक गाँव म॑ जल्दिये हिंदी भाषा मं॑ पुस्तक भी उपलब्ध करैलऽ जैतै ।
ई गाँव क॑ पुस्तक गाँव के रूप म॑ तैयार करै लेली गाँव के चालीस लोगऽ न॑ इच्छा जतैन॑ छेलै, जेकरा म॑ स॑ फिलहाल पच्चीस घरऽ के चयन करलऽ गेलऽ छै । जेकरा म॑ साहित्य, कविता, धर्म, महिला, बूतरू, इतिहास, पर्यावरण, लोक साहित्य, जीवन आरू आत्मकथा विषय केरऽ किताब उपलब्ध छै । जोन घरऽ म॑ जोन विषय स॑ संबंधित पुस्तक रखलऽ छै ओकरऽ बाहर वू विषय स॑ संबंधित साहित्यकारऽ के चित्र भी लगैलऽ गेलऽ छै । मकानऽ म॑ पाठक सिनी क॑ बैठी क॑ पढ़ै केरऽ इंतजाम भी करलऽ गेलऽ छै । कुछ मकानऽ म॑ पाठकऽ के ठहरै आरू खाबै के भी इंतजाम छै। गाँव म॑ दू गो रेस्टोरेंट भी छै । यहाँ एगो मिनी थियेटर बनाबै के योजना भी छै । अब॑ सरकार ई गाँव म॑ साहित्य महोत्सव आयोजित करै के योजना बनाय रहलऽ छै । गाँव म॑ डेढ़ लाख किताब उपलब्ध कराबै के योजना छै । आबै वाला दिना म॑ गाँव म॑ ओपन एयर वाचनालय भी शुरू करलऽ जैतै ।
मूल रूप स॑ स्ट्रॉबेरी केरऽ खेती लेली मशहूर ई गाँव क॑ पुस्तक गाँव घोषित करला के बाद यहाँ पर्यटक केरऽ संख्या म॑ बढ़ोत्तरी होलऽ छै । ई गाँव म॑ कुछ किताबऽ के ऑडियो रूप भी उपलब्ध छै । ई गाँव म॑ जल्दिये हिंदी केरऽ पुस्तक भी उपलब्ध करैलऽ जैतै । जेकरा स॑ पर्यटन केरऽ दृष्टि स॑ आबै वाला हिंदी भाषी सब क॑ भी पठन-पाठन केरऽ लाभ मिल॑ सक॑ । ई परियोजना वू पर्यटक सब लेली खास बनी गेलऽ छै जेकरा कि भाषा आरू साहित्य स॑ प्रेम आरू विशेष लगाव छै । गांव केरऽ आबादी हजार स॑ जादा नै छै । लेकिन हर साल स्ट्रॉबेरी फसल स॑ करोड़ों रुपया कमाय वाला ई गाँव केरऽ किताबऽ लेली जुनून ई गाँव क॑ एगो अलग पहचान दै छै ।
हलाँकि महाराष्ट्र केरऽ ग्रामीण इलाका म॑ लाइब्रेरी स्थापित करै के ई पहलऽ प्रयास नै छेकै । एकरऽ पहल॑ भी ग्रामीण व्यवसायी आरू कार्यकर्ता प्रदीप लोखंडे न॑ महाराष्ट्र केरऽ ग्रामीण स्कूलऽ म॑ १२५५ पुस्तकालय बनवाबै म॑ मदद करन॑ छेलै । हर घर पुस्तकालय केरऽ नारा स॑ प्रेरित देश केरऽ पहलऽ पुस्तक ग्राम भिलार दरअसल ई बात क॑ धता बताय रहलऽ छै कि पुस्तक आरू पुस्तक पढ़ै वाला के जमाना अब॑ बीती चुकलऽ छै।
दरअसल ऐसनऽ माहौल अपनऽ अंग प्रदेश म॑ भी बहुत पहिन॑ मौजूद रहै । जब॑ हम्मं॑ बहुत छोटऽ छेलियै त॑ हमरा गामऽ के पुस्तकालय हमरे द्वारी प॑ छेलै । पुस्तकालय के नाँव छेलै – गाँधी पुस्तकालय । ई पुस्तकालय म॑ हिंदी केरऽ प्रमुख साहित्यकारऽ सिनी के अलावा अंग्रेजी भाषा केरऽ भी प्रायः हर प्रसिद्ध लेखक केरऽ किताब मौजूद रहै । हर उमर वाला लेली तरह-तरह के किताब रहै छेलै । अध्ययन केरऽ एगो अलग माहौल रहै छेलै । हम्म॑ अपनऽ जिंदगी म॑ जेतना किताब गाँव म॑ रही क॑ ई पुस्तकालय के माध्यम स॑ पढ़लियै ओतना गाँव छोड़ी क॑ शहर आबी क॑ नै पढ़॑ पारलियै ।
आशा छै जे भारत केरऽ पुस्तक आरू पुस्तकालय आंदोलन केरऽ ई नया अध्याय आपनऽ हिंदी व अन्य भारतीय भाषा व संस्कृति के प्रति अलख जलाय क॑ ज्ञान-समृद्ध व सशक्त समाज केरऽ परिकल्पना क॑ एगो मूर्त रूप दै म॑ कामयाबी हासिल करतै ।


text:
पटना। केन्द्र सरकार पूसा स्थित राजेन्द्र कृषि विश्वविद्यालय कए केन्द्रीय विश्वविद्यालय क दर्जा देबा पर सैद्धांतिक सहमति प्रदान करि देलक अछि। एहि सम्बन्ध मे राज्य सरकार स ड्राफ्ट मांगल गेल छल, जे पठा देल गेल अछि। मुख्यमंत्री नीतीश कुमार कहला जे चारि वर्ष मे नव कृषि विश्वविद्यालय आ कॉलेज खोलल जाएत, जे पर्याप्त अछि। ओ कहला जे केन्द्र द्वारा सब जिला मं कृषि विज्ञान केन्द्र खोलल जा रहल अछि, जेकर संचालन राजेन्द्र कृषि विश्वविद्यालय आ स्वयंसेवी संगठन क माध्यम स होएत। ओ कहला जे सबौर मे कृषि विश्वविद्यालय आ डुमरांव आओर सहरसा मे कृषि कॉलेज खुलत। ओ स्पष्ट कहला जे मधुबनी मे कृषि महाविद्यालय खोलबाक कोनो प्रस्ताव नहि अछि।
मुख्य पृष्ठ समाचार राजेन्द्र कृषि विवि कए केन्द्रीय विवि बनेबा पर सहमति


text:
बम्बइसँ आयल हितेन्द्र झा आ दरभंगासँ आयल मैथिली प्रोफेसर अशोक मेहता, पटनासँ आयल रमानन्द झा रमण, निर्मलीसँ आयल शिव कुमार, दरभंगासँ आयल रोशन कुमार मैथिल आदि लोकनि सेहो एहि कथा गोष्ठिक बहिष्कार केलनि.
हिनका लोक निक अतिरिक्त आनो आन साहित्यकार
लोकनि एहि कथा गोष्ठिक बहिष्कार करबामे अपन अपन समर्थन देलनि.
हिनका लोकनिक कहब छनि जे ई 80 म सगर राति दीप जरय केर आयोजन अछि, मुदा आयोजन कर्त्ता एकर 79म कथा गोष्ठिक संज्ञा दऽ रहल छथि.
दोसर दिस संयोजक उमेश पासवानक स्वास्थय खराब हेबाक कारणेँ ओहि ठामक व्यवस्था केनिहार उमेश पासवान आदि लोकनिक कहब छनि जे ओ लोकनि दिल्लीमे भेल 76 म ‘सगर राति दीप जरय’ केर कथा गोष्ठि नञि मानै छथि.
ओ साहित्य अकादमिक आयोजन छल नञि की कथा गोष्ठिक.
सगर राति दीप जरय केर 79म आयोजन घनश्यामपुरमे केनिहार कमलेश झा सेहो एहि बातक विरोध केलनि जे ई 79म नञि अपितु 80म आयोजन अछि, मुदा कोनो ध्यान नञि देल जेबाक कारणेँ ओ किछु कालक बाद चुप भऽ गेला.
ओम्हर कथा आरम्भ होबऽ सँ पहिने कथा गोष्ठिक बहिष्कार केनिहार कथाकार आ समीक्षाकार केनिहार लोकनि आयोजनकर्त्ता लोकनिकेँ जनतब दऽ चुकल छल जे जँ ई 79 आ 80 केर सोझराहटि नञि कयल गेल तँ ओ लोकनि एहिमे उपस्थित नञि रहता.
ओना ओ लोकनि एहि बातक प्रतीक्षा दीप प्रज्जवलन धरि केलनि. जखन हुनका सभक बातपर कोनो ध्यान नञि देल गेल आ उमेश मण्डल अपन मनमर्जी करैत रहला तँ ओ लोकनि ओहि ठामसँ चुपचाप विदा भऽ गेला.
आन कथाकार लोकनि वाहनक असुविधा आ रात्रि केर 8 बाजि जेबाक कारणेँ ओहि ठाम उपस्थित रहला. जगदीश प्रसाद मण्डल आदि लोकनिक दीप प्रज्जवलन केलाक बाद ओहि ठाम मुश्किलसँ 10-12 गोट कथाकार लोकनि आ स्थानीय लोकनि बचि गेला.
कहुना कथा गोष्ठि आरम्भ भेल मुदा कथाकारक संख्या कम हेबाक कारणेँ कमलेश झा आदि लोकनि बेर बेर जोर दैत रहला जे आइ कथाकार सभक कमी अछि ताहि लेल समीक्षाकेँ बेसीसँ बेसी देर धरि खीचल जेबाक चाही.
एहि कथा गोष्ठिमे कुल 14 कथाकार द्वारा कथाक पाठ कयल गेल. एहिमे उमेश मण्डल, रामविलास साहु, उमेश नारायण कर्ण, रोशन कुमार मैथिल, रामेदेव प्रसाद मण्डल, शम्भू सौरभ, सुभाष चन्द्र सनेही, अखिलेश कुमार मण्डल, बेचन ठाकुर, अमित मिश्र, लक्ष्मी दास, दुर्गा नन्द मण्डल आ जगदीश प्रसाद मण्डल अपन अपन कथाक पाठ केलनि.
कथा गोष्ठीक अध्यक्षता करैत जगदीश प्रसाद मण्डल भोरबामे कथा गोष्ठी सम्पन्न भेलाक बाद अन्तिम सत्रमे एहि बातपर दुख व्यक्त केलनि जे कथा गोष्ठीमे कोनो तरहक राजनीति नञि हेबाक चाहि आ जहिना आइ धरि चलैत रहल अछि तहिना चलैत रहबाक चाही.
ओ ईहो कहलनि जे ई आयोजन 80म होयत आ अगिला आयोजनकेँ 81म मानल जायत. अगिला कथा गोष्ठीक कोनो प्रस्तावक नञि हेबाक कारणेँ अगिला आयोजन आयोजन उमेशन मंण्डलक नेतृत्वमे निर्मलीमे होयत.
एहि अवसरपर अपस्थित किछु कथाकार लोकनिक ईहो कहब छलनि जे जँ अगिला हकारमे 81म आयोजनक बात नञि कहल जायत तँ हमरा लोकनि नञि आयब.
उल्लेखनीय अछि जे दिल्ली वला आयोजनमे संयोजक द्वारा विदेहकेँ पोथी स्टॉल लगेबाक आदेश नञि देल गेल छल. एहि कारणेँ किछु कथाकार ओकरा कथा गोष्ठी नञि मानि रहल छथि.
रिपोर्ट- रौशन कुमार झा


text:
मुमताज महल
मुमताज महल (फ़ारसी: ممتاز محل; उच्चारण /mumtɑːz mɛhɛl, अर्थ: महलक प्यारा हिस्सा) अर्जुमंद बानो बेगम क अधिक प्रचलित नाम छी। इनकर जन्म अपरिल १५९३ मे आगरा मे भेल छल । हुनकर पिता अब्दुल हसन असफ खान एक फारसी सज्जन छल जे नूरजहाँ के भाई छल । नूरजहाँ बाद मे सम्राट जहाँगीर क बेगम बनल । १९ वर्ष की उम्र मे अर्जुमंदक निकाह शाहजहाँ सँ १० मई, १६१२] क भेल छल । अर्जुमंद शाहजहाँक तेसर पत्नी छल पर शीघ्र ओ उनकर सबसँ पसंदीदा पत्नी बनल । उनकर निधन बुरहानपुर मे १७ जून, १६३१ कऽ १४ मे संतान, बेटी गौहरारा बेगम क जन्म देत् बखत भेल छल । उनकर आगरा मे ताज महल मे दफनाया ने छल ।


text:
पटना । राजेंद्र कृषि विवि आखिरकार केंद्रीय विवि क दर्जा पाबि लेलक । एहि संबंध मे रविदिन बिहार सरकार आ केंद्र सरकार क बीच एमओयू पर हस्ताक्षर भेल । एहि अवसर पर केंद्रीय कृषि मंत्री राधामोहन सिंह कहला जे बिहार क एकटा पूसा दिल्ली गेल, हम ओहने दूटा संस्था कए बिहार मे स्थारपित करै जा रहल छी। ओ एक संग कईटा घोषणा केलथि। ओ राज्य मे करनाल क डेयरी रिसर्च इकाई, गन्ना अनुसंसाधन केंद्र आ सूखा रिसर्च इंस्टीट्यूट खोलबाक घोषणा केलथि । ओ कहला जे छह मासक अंदर सारण मे कृषि कॉलेज खोलि देल जाएत । सीतामढ़ी-मधुबनी मे फिशरीज कॉलेज, नवादा, गया, औरंगाबाद आ मुंगेर क्षेत्र मे सेहो कृषि कॉलेज खोलल जाएत । डिम्ब्ड यूनिवर्सिटी क सेहो केंद्र बिहार मे खोलत । ओ कहला जे बिहार लेल केंद्र स टका देबा मे कोताही नहि कैल जाएत । बिहार सरकार स कृषि योजना क राशि खर्च करबाक अपील करैत ओ कहला जे 13-14 मे 500 करोड़ देल गेल छल आ मात्र 250 करोड़ खर्च भेल । एहि स कोनो मंत्री या सरकार क नुकसान नहि, बल्कि इ किसान क नुकसान छी। केंद्रीय मंत्री मुख्यमंत्री जीतनराम मांझी क जिक्र करैत कहला जे बिना राज्यष क सहयोग क संघीय व्यावस्थाल सुचारू रूप स काज नहि क सकैत अछि। एहि संस्थानन कए केंद्रीय कृषि विवि क दर्जा देबा क मामला पांच वर्ष स अटकल छल । देरी क कारण जे सामने आयल, ओकर सार्वजनिक चर्चा नहि करब, मुदा मांझी एहि मामला पर सकारात्मक पहल केलथि आ इ सपना साकार भेल। ओ कहला जे विकास क मामला मे कखनो राजनीति नहि होएत। बिहार केंद्र स कृषि लेल जेतबा मंगलक अछि ओहि स बेसी देल जा रहल अछि। ओ कहला जे सिंचाई क व्यवस्था ठीक करबा लेल केंद्र सरकार चारिटा योजना कए मिला कए मार्च तक प्रधानमंत्री सिंचाई योजना शुरू करत। किसान कए स्वायल हेल्थ कार्ड देब दोसर प्रमुखता अछि। एकरा लेल स्वायल हेल्थ लैब स्थापित होएत । बिहार कए चालू वित्तीय वर्ष मे 6टा लैब क स्थापना लेल 6 करोड़ देल गेल अछि। बिहार क कृषि विज्ञान केंद्र मे 10टा वैज्ञानिक क संगहि एक ट्रैक्ट आ दो मोटरसाइकिल देल जाएत। सचिवालय संवाद कक्ष मे आयोजित कार्यक्रम मे मुख्यनमंत्री केंद्रीय कृषि मंत्री राधामोहन सिंह कए धन्यावाद दैत कहला जे मांझी गरीब अछि, मदद करू। हम मदद करनिहार कए धन्यवाद दैत रहब, चाहे ककरो पेट मे दर्द हुए। माझी केंद्र सरकार कए नालंदा क खंडहर कए वर्ल्ड हैरिटेज मे शामिल करेबा लेल सेहो धन्यवाद देलथि। ओ कहला जे अमित शाह कहैत छथि जे बिहार मे सरकार बदलत तखन विशेष राज्य क दर्जा देब, पहिने द देल जाये, हम खूब धन्यवाद देब। ओ केंद्रीय कृषि मंत्री कए आश्वस्त केलथि जे कृषि क विकास लेल संस्थान खोलबा लेल जमीन क कमी नहि होएत। पीपराकोठी मे सुगरकेन इंस्टीट्यूट लेल 100 एकड़ जमीन उपलब्ध भ चुकल अछि । नेशनल डेयरी, फिशरीज आ अन्य संस्थानलेल जमीन ताकल जा चुकल अछि। मुख्यमंत्री कहला जे इंदिरा आवास क जगह गरीब कए रोजगार देल जाये ।सीएम समान शिक्षा देबा पर जोर दैत कहला जे आईएएस अधिकारी विजय प्रकाश क बेटा देहरादून आ गरीब जीतन क बेटा कोनो छोट सरकारी स्कूल मे नहि पढत। कर्पूरी जी सेहो समान शिक्षा क गप करैत छलाह ।
इ-समाद, इपेपर, दरभंगा, बिहार, मिथिला, मिथिला समाचार, मिथिला समाद, मैथिली समाचार, bhagalpur, bihar news, darbhanga, latest bihar news, latest maithili news, latest mithila news, maithili news, maithili newspaper, mithila news, patna, saharsa


text:
पटना। बिहार मे अपराध नियंत्रण मे ‘अक्षम’ 56टा पुलिस अधिकारी कए फील्ड ड्यूटी स हटाकए अपराध अनुसंधान आ विशेष शाखा मे नियुक्ति करबाक कार्रवाई प्रारम्भ करि देल गेल अछि। राज्य क पुलिस महानिदेशक नीलमणि कहला जे एहि मे स 6टा पुलिस निरीक्षक आ 50टा पुलिस सहायक निरीक्षक छथि। एहि मे 50टा पुलिस सहायक निरीक्षक बतौर थानेदार कोनो न कोनो थाना मे तैनात छलाह। उल्लेखनीय अछि जे जुलाई क अंत मे मुख्यमंत्री नीतीश कुमार 72 घंटा क दौरान दू बेर पुलिस महानिदेशक कए बुजा कए राज्य मे अपराध नियंत्रण पर अंकुश लगेबा लेल निर्देश देने छलाह। एकर बाद पुलिस महानिदेशक सबटा क्षेत्रीय पुलिस उप महानिरीक्षक कए क्षेत्र मे पुलिस अधिकारी क कार्य क पुनर्मूल्यांकन करि रिपोर्ट पुलिस मुख्यालय कए देबा लेल निर्देश देने छलाह। रिपोर्ट भेटलाक बाद उक्त कार्रवाई कैल गेल। नीलमणि क अनुसार हटाउल गेल अधिकारी क अपराध अनुसंधान आ विशेष शाखा मे तैनाती कैल जाएत आओर एहि थाना सब मे नव अधिकारी कए तैनात कैल जाएत। एहि कार्रवाई बाद मानल जा रहल अछि जे अगस्त क अंत तक राज्य मे पुलिस उपाधीक्षक स्तर क अधिकारीक प्रदर्शन क मूल्यांकन सेहो कैल जाएत। उम्मीद कैल जा सकैत अछि जे एहि स अपराध भेला पर कार्रवाई क गति तेज होएत।
मुख्य पृष्ठ समाचार फील्ड ड्यूटी स हटाउल गेलाह ‘सुस्त’ पुलिस अधिकारी


text:
पिछला दू-तीन दिन सं भs रहल जोरगर...झमटगर पानि आओर नेपाल सं आबय वाला बरसाती पानि सं नदी के जलस्तर काफी बढ़ि गेल अछि. दरभंगा...मधुबनी...सीतामढ़ी... समस्तीपुर के कई इलाका मे बाढ़िक खतरा मंडराए लागल अछि. रेल लाइन पर पानि आबि जाए के कारण झंझारपुर सं निर्मली के बीच फिलहाल ट्रेन के चलनाय बंद करि देल गेल अछि. पानि कम भेलाह आओर सभ किछ सही पाएल गेलाह पर फेर सं चलाएल जाएत.
सभ नदी के पानि खतरा के निशान सं ऊपर चलि गेल अछि. कई ठाम त पानि सड़क पर बहि रहल अछि जेहि सं बस के अनाय-जनाय सेहो रुकि गेल अछि. बेनीपट्टी सं पुपरी... बसैठ सं मधवापुर... निर्मली सं कुनौली के रास्ता पर पानि बहि रहल अछि. एहि सं लोक सभ के भारी परेशानी के सामना करय पड़ि रहल छनि. काम-काज रुकि गेल छनि. एहन मे अहां रोज कमाय-खाय वाला लोक के हाल समझि सकय छी. महंगाई ओहिना कमर तोड़ने अछि.


text:
मैथिली सुगम संगीत
दरभंगा रेडियो स्टेशन सं 2 फरवरी सं मैथिली सुगम संगीत के प्रसारण शुरू होएत. मैथिली सुगम संगीत के प्रसारण भोर मे सात बजिsक दस मिनट पर शुरू कएल जाएत. अहां एकरा सांझ मे प्रसारित होए वाला सिंगरहार कार्यक्रम मे सेहो सुनि सकय छी. मैथिली सुगम संगीत के लेल अखन नीक –नीक गीतकार सभ के रचना के संगीतबद्ध कराबय के काज अंतिम तरण मे अछि. एहि सुगम संगीत मे अहां के नव- नव कलाकार के आवाज सं परिचित होबय के मौका मिलत. एहि नव-नव कलाकार के चयन आकाशवाणी दरभंगा के तरफ सं भेल स्वर परीक्षा सं कएल गेल छनि. एहि के लेल दरभंगा... मधुबनी... समस्तीपुर... सहरसा... मधेपुरा...सीतामढ़ी... शिवहर के सैकड़ों लोकक आवेदन जमा भेल छल. स्वर परीक्षा पिछला साल अगस्त मे भेल छल आओर परिणाम सेहो अगस्ते मे निकलल छल. अगर सभ किछ ठीक रहल त एहि साल मार्च मे सेहो स्वर परीक्षा लेल जाएत. एहि सं मिथिला... मैथिली के कलाकार सभ के नीक मौका मिलय छनि. अखनो जिनका लगय छनि कि हुनकर आवाज मे दम छनि...सुगम संगीत लायक छनि... हुनका दरभंगा रेडियो स्टेशन के सम्पर्क मे रहबाक चाही. दरभंगा रेडियो स्टेशन सं अखन दू दिन फोन इन कार्यक्रम सेहो चलैत अछि. सुप्रभात दरभंगा के नाम सं. किछ दिन बाद अहां के बाकी के आओर दिन नमस्कार मिथिला नाम सं फोन इन कार्यक्रम सेहो सुनय लेल मिलत.
हमर ईमेल:-hellomithilaa@gmail.com
Subscribe to: Post Comments (Atom)


text:
बहुप्रतीक्षित मैथिली लघु फिल्म 'कवि कल्पना' आइ मुंबइ मे प्रदर्शित भेल. अंधेरी (पश्चिम) केर शाकुंतलम थियेटर मे लगातार तीन शो देखाओल गेल. भास्कर झा ओ रोशनी झा केर मुख्य भूमिकाबला ई लघु फिल्म यूट्यूब पर सेहो रिलीज कएल जाएत.
विकास झा निर्देशित ई लघु फिल्म मे काव्यात्मक संवाद अछि जे मैथिली मे एहन प्रयोग पहिल खेप भेल अछि संगहि देशभरिक फिल्म मे एहि तरहक संवाद विरल देखल जाइत अछि.
मुख्य पात्र कवि छथि आ कथा हुनके ल' क' सजाओल गेल अछि त' संवाद सेहो कविते रूप मे राखल गेल. ई एहि फिल्म कें विशेष बना देइत अछि.
25 मिनट केर एहि लघुफिल्म केर पार्श्वध्वनि देने छथि प्रवेश मल्लिक त' छायांकन, फिल्मांकन ओ संवाद विकास झा केर छनि. एडिटर मो. सुहेल ओ ध्वनि डिजाइन केने छथि शंकर सिंह.
जनतबक अनुसार एक्सट्रीम्ज़ पिक्चर ओ महेश्वर फिल्म्स इंटरनेशनल केर संयुक्त प्रस्तुतिबला ई फिल्म लगभग 150 दर्शक देखलनि. एहि अवसर पर बॉलीवुड अभिनेता नरेन्द्र झा सेहो उपस्थित भेलाह.
ज्ञात हो जे निर्देशक विकास झा एहि सं पहिने मैथिली फिल्म 'मुखियाजी' सं बेस चर्चित भेल छलाह. मैथिली सिनेमा मे नवीन प्रयोग लेल अकानल जाइत छथि.


text:
दरभंगा में किसान मेला
दरभंगा में किसान मेला के आयोजन भs रहल अछि. किसान मेला आयोजन करय के फैसला बिहार सरकार के अछि. किसान मेला दरभंगा के संग राज्य के राज्य के तीन आओर मंडल में कएल जाएत. मेला के आयोजन अगिला महीना दरभंगा के संग पटना, भागलपुर आओर पूर्णिया में होएत. मेला सात जून से शुरू होयत. किसान मेला के मार्फत सं बिहार सरकार किसान भाई लोकनि के कृषि...खेतीबारी सं जुड़ल नव- नव जानकारी देबय जाहय छथिन्ह. एहि ठाम किसान भाई लोकनि के खेतीबारी के आधुनिक उपकरण सभ के देखय... जानय के मौका मिलत. एहि ठाम लोकक के कृषि वैज्ञानिक सभ सं खेती के बारे में राय मशविरा करय के मौका सेहो मिलतन्हि.
Subscribe to: Post Comments (Atom)


text:
जानकी एक्सप्रेस दु जुलाई सं
मिथिलांचल आओर कोसी क्षेत्र के जोड़य वाला जानकी एक्सप्रेस एक बेर फेर सं दौड़नाय शुरू करत. दु जुलाई के रेल मंत्री लालू प्रसाद यादव सहरसा में झंडा दिखाs एकरा जयनगर लेल रवाना करथिन्ह. जयनगर आओर सहरसा के बीच चलय वाला जानकी एक्सप्रेस में छहटा सामान्य, तीनटा स्लीपर, एकटा थ्री टीयर एसी कोच होएत. ओना अखन ई ट्रेन सप्ताह में तीने दिन चलत बाद में एकर फेरा बढ़ाएल जाएत. जानकी एक्सप्रेस पहिने सेहो चलैत छल मुदा बीच में बंद भs गेल छल. मुदा बड़ी लाइन बनला के बाद एकरा फेर सं चलाबय के मांग जोर पकड़य लागल. जकरा देखि रेल मंत्री जानकी एक्सप्रेस के फेर सं चलाबय के निर्णय लेलखिन्ह. एहि सं इलाका के लोक सभ के बड़ फायदा होएत. जयनगर सं दरभंगा समस्तीपुर के बीच चलय वाला लोक सभ के सेहो सुविधा होएत. अखन ट्रेन कम होय के कारण आबय- जाय में बड़ दिक्कत होएत अछि. जानकी आओर किछ दिन बाद गरीब रथ शुरू भेला सं राहत मिलत. उम्मीद अछि जे जयनगर सं दिल्ली ( निजामुद्दीन ) के बीच चलय वाला गरीबरथ एक्सप्रेस के सेहो जल्दीए शुरू कएल जाएत. कोशिश तs एहि महीना सं चलाबय के छै. देखिऔ की होएत छै. ओना दु तारीख सं सहरसा - अमृतसर के बीच चलयवाला जनसाधारण एक्सप्रेस के सेहो झंडा दिखाs कय रेलमंत्री रवाना करताह.


text:
५कथा
गजेन्द्र ठाकुर-
बैसाखी
“गरमी तातिलक छुट्टीक बाद कॉलेज कहिया खुजतैक”। एकटा विद्यार्थी कॉलेजक एकटा कर्मचारीकेँ पुछने छलाह।
“हमरा कपार पर लिखल छैक आकि नोटिस बोर्ड पर जाऽ कए देखबैक”। ओल सनक बोल बाजल ओऽ कर्मचारी जकर नाम गुणदेव छल।
“ओहो गुणदेबा भयङ्करे छल। एडमिशन क्लर्क छल, ताहि द्वारे चलतीमे छल”।
“नञि यौ। चपरासी छल। एडमिशन क्लर्क तँ मुँहदुब्बर छल आऽ ताहि द्वारे सभ ओकरे एडमिशन क्लर्क बुझैत छलाह”।
रतीश आऽ फूलक बीचमे ई वार्त्तालाप चलि रहल छल। बहुत दिनका बाद दुनू गोटेकेँ एक दोसरासँ भेँट भेल छलन्हि। स्कूल आऽ कॉलेजमे संगे-संग दुनू गोटे पढ़ने छलाह। मुदा तकरा बाद सालक साल बीति गेल छल, आऽ आइ चन्द्रधारी मिथिला कॉलेजमे अपन-अपन बेटाकेँ अभियान्त्रिकीक प्रवेश परीक्षा दिअएबाक लेल दुनू गोटे आयल छलाह आकि अनायासहि एक-दोसरासँ भेँट भए गेलन्हि। दुनू गोटेक बालक परीक्षा हॉलमे रहथि से दुनू गोटेक लग गप करबाक लेल तीन घण्टा समय छलन्हि।
करची कलमसँ लिखना लिखैत-लिखैत रतीश आऽ फूल दुनू गोटेक अक्षर सुन्दर भए गेल छलन्हि। रोशनाइक गोटीकेँ गरम पानिमे दए दवातमे दए ओहिमे करची कलम डुबा कए लिखना लिखैत छलाह दुनू गोटा। अपन-अपन गामसँ केजरीबाल हाइ स्कूल पहुँचैत छ्लाह दुनू गोटे। विज्ञानक प्रायोगिक कक्षाक कॉपी रतीशक सेहो साफ आऽ स्पष्ट होइत छलन्हि, मुदा फूलक अक्षर फूल सन सुन्दर होइत छलन्हि। मैट्रिकमे रतीशकेँ प्रथम श्रेणी आयल छलन्हि मुदा पूलकेँ द्वितीय श्रेणी अएलन्हि। आ.एस.सी. केर बाद रतीशतँ इंजीनियरिङमे नाम लिखा लेलन्हि मुदा रतीश पोस्टऑफिसमे किरानीक नोकरी पकड़ि लेने छलाह। आऽ तकर बाद १८ साल धरि दुनू गोटेकेँ एक दोसरासँ भेँट नहि भेल छलन्हि। नोकरी लगलाक बाद फूलक विवाह भए गेलन्हि।
“विवाहक बाद की भेल। हम तँ विवाहोमे नहि जाऽ सकल छलहुँ। पहिने ओतेक फोन-फानक सेहो प्रचलन नहि छल। ताहि द्वारे सम्पर्क सेहो नहि रहल”।
“नोकरीक बाद छोट भाय आऽ कनियाँकेँ लए नोकरी पर कोहिमा चल गेलहुँ। छोट भाए एकटा हाथसँ लुल्ह रहथि। दोसर हाथे प्रयाससँ लिखैत छलाह। किछु दिनुका बाद विकलांगक लेल आरक्षणक अंतर्गत हुनका सेहो किरानीमे केन्द्र सरकारक अंतर्गत नोकरी लागि गेलन्हि, आऽ ओऽ पटना चलि गेलाह। हमर माएकेँ हुनकर विवाहक बड़ सौख छलन्हि। मुदा घटको आबए तखन ने। से कतेक दिनुका बाद जखन माए हमरा ओहिठाम आएल छलीह, तँ एक गोट मैथिल परिवार हमरा ओहिठाम घुमए लेल आयल रहथि। हमर मायक वयसक एक गोट महिला छलीह जे अपन पुतोहुक संग आयल छलीह। गपे-शपमे हुनका पता चलि गेलन्हि, जे एहि घरमे एकटा विकलांग सरकारी नोकरी बला विवाहयोग्य बालक छैक। से ओऽ हठात् अपन पुत्रीक विवाहक प्रस्ताव सोझाँ आनि रखलन्हि।
हमर माय बजलीह, “बहिनदाइ। अछि तँ हमर बेटा सरकारी नोकरी करैत मुदा ई पहिनहिये कहि देनाइ ठीक बुझैत छी जे बादमे अहाँ नहि कही। शील-स्वभाव सभमे कोनो कमी नहि छैक, मुदा नहि जानि किएक भगवान एक हाथसँ लुल्ह कए देलखिन्ह। गाममे लोक सभ लुल्हा-लुल्हा कहि कए सोर करैत छैक। शुरूमे तँ हमरा बरदास्त नहि होइत छल, एहि गप पर झगड़ा भए जाइत छल। मुदा बादमे हमहू ई सोचि धैर्य धए लेलहुँ जे जखन भगवाने नजरि घुमा लेलन्हि, तँ ककरा की कहबैक”।
“से तँ हमरा गप-शपमे बुझबामे आबि गेल छल। आऽ ताहि द्वारे ई कथा करबाक साहसो भेल। अहाँ सँ की कहू। हमर बेटी पेदार अछि। पैर छोट-पैघ छैक। से सौँसे तेहल्लाकेँ बुझल छैक। इलाकामे ककरो लग कथाक लेल जायब सेहो हिम्मत नहि होइत अछि। भगवान छथिन्ह, नञि नैहरे आऽ नहिये सासुरमे क्यो पेदार भेल छल। भगवान भल करथिन्ह, देखबैक हमर बुचियाक बच्चा सर्वगुण सम्पन्न होयत”।
ई गप सुनिते हमर माय तँ सन्न दए रहि गेलीह। कनेक काल धरि गुम-सुम रहलाक बाद कहलन्हि जे सोचि कए खबरि पठाएब। घरमे किछु दिन धरि एहि गप पर चरचा भेल आऽ आगाँ जाऽ कए मायक विचार भेलन्हि, जे विवाह भए जएबाक चाही। विवाहक उपरान्त कताक बेर बच्चा खराप भए जाइत छल। तीन चारि बेर एहिना भेल। हमर भाए तँ मोनकेँ बुझा लेलन्हि मुदा, भाबहु विक्षिप्त जेकाँ भए गेलीह। राति-दिन घरमे उठा-पटकक अबाज पड़ोसी सभ सुनैत छल। मुदा आस्ते-आस्ते ओहो मोनकेँ बहटारि लेलन्हि। मुदा दस बरखक बाद भगवानक कृपा जे एकटा बच्चा भेलन्हि, सभ अंग दुरुस्त। मुदा एक दिन तेल-कूर लगा कए बाहर हबामे देलखिन्ह भाबहु। भाए हमर कहबो कएलन्हि, जे बच्चाकेँ भीतर कए लिअ, मुदा होनी जे कहैत छैक। साँझसँ बच्चाकेँ हुकहुक्की लागि गेलैक। अगिला दिन भोर धरि ओऽ एहि जगकेँ छोड़ि चलि गेल। हमरो पदस्थापन ताधरि पटने भए गेल छल, आऽ सभ गोटे संगे रहैत छलहुँ। मुदा भगवानोक लीला। जखन सभ आस छोड़ि देने छल, तखन फेर एकटा बालक भेलन्हि छोट भाँयकेँ। एहि बेर हुनकर सासु सेहो बच्चाक टहल-टिकोर करबाक लेल आबि गेलखिन्ह। आब तँ बेश टल्हगर भए गेल अछि, हृष्ट-पुष्ट कोनो पैअ नहि”। फूल बजिते रहलाह।
रतीश कहलन्हि-“अहाँ परेशानीयेमे रहलहुँ एतेक दिन धरि। मुदा अहाँकेँ कैकटा बच्चा अछि, की करए जाइत छथि से नहि कहलहुँ”।
“एकेटा अछि, से परीक्षा हॉलमे छथि, कनेक कालमे देखिए लेबन्हि। मुदा अहाँ अपन बच्चाकेँ परीक्षा दिआबए किएक आयल छी। आइ.एस.सी. पास कएने छथि, बेश चेतनगर भए गेल होएताह”। फूल भाए कहलन्हि।
“मुदा अहूँ तँ आएल छी…”।
रतीश बजैत चुप भए गेलाह। कारण एक गोट बालक वैशाखी पर चलि फूलक लग आबि ठाढ़ भए गेल छल। परीक्षा खतम भए गेल छल, आऽ रतीशकेँ ई बुझबामे बाङठ नहि रहलन्हि, जे ई बालक फूलक छियन्हि। कालक विचित्र गति, भाए-भाबहु विकलांग छन्हि, मुदा तत्ता-सिहर देखेलाक बादो भगवान हृष्ट-पुष्ट नेना देलखिन्ह, आऽ फूल सन लिखनहार फूल भाइक लेल विधनाक कलम नहि चललन्हि। मुदा फूल भाए शांत-धैर्य धए बेटासँ परीक्षाक विषयमे पूछि रहल छलाह।
(c)२००८. सर्वाधिकार लेखकाधीन आ’ जतय लेखकक नाम नहि अछि ततय संपादकाधीन।
विदेह (पाक्षिक) संपादक- गजेन्द्र ठाकुर। एतय प्रकाशित रचना सभक कॉपीराइट लेखक लोकनिक लगमे रहतन्हि, मात्र एकर प्रथम प्रकाशनक/ आर्काइवक/ अंग्रेजी-संस्कृत अनुवादक ई-प्रकाशन/ आर्काइवक अधिकार एहि ई पत्रिकाकेँ छैक। रचनाकार अपन मौलिक आऽ अप्रकाशित रचना (जकर मौलिकताक संपूर्ण उत्तरदायित्व लेखक गणक मध्य छन्हि) ggajendra@yahoo.co.in आकि ggajendra@videha.co.in केँ मेल अटैचमेण्टक रूपमेँ .doc, .docx आ’ .txt फॉर्मेटमे पठा सकैत छथि। रचनाक संग रचनाकार अपन संक्षिप्त परिचय आ’ अपन स्कैन कएल गेल फोटो पठेताह, से आशा करैत छी। रचनाक अंतमे टाइप रहय, जे ई रचना मौलिक अछि, आऽ पहिल प्रकाशनक हेतु विदेह (पाक्षिक) ई पत्रिकाकेँ देल जा रहल अछि। मेल प्राप्त होयबाक बाद यथासंभव शीघ्र ( सात दिनक भीतर) एकर प्रकाशनक अंकक सूचना देल जायत। एहि ई पत्रिकाकेँ श्रीमति लक्ष्मी ठाकुर द्वारा मासक 1 आ’ 15 तिथिकेँ ई प्रकाशित कएल जाइत अछि।


text:
मौसम
मौसम वातावरणक दशाके व्पक्त करैक लेल प्रयोग कएल जाएत अछि । अधिकांश मौसमक प्रभावित करैवाला घटनासभ ट्रोपोस्फियरमे होमए अछि । ई वायुमण्डलक अवस्था छी, ई गरम वा ठण्डा, बर्षायुक्त वा सुख्खा, शान्त वा तुफानी, सफा वा बादलसँ घेरल जोका अवस्था जानल जाएत अछि ।[१] सामान्यतया मौसम ऋतु अनुसार बदलैत अछि । मौसम अन्तर्गत : आँधी, मेघगर्जन वा वर्षा, पत्थल खस्नाए, हिमपात, शीतलहर आदि सेहो पडैत अछि । सामन्यतया मौसमके दैनिक तापक्रम तथा बर्षाक गतिविधिक रुपमे लेल जाएत अछि, जबकी हावापानी वायुमण्डलक लम्बा अवधिक अवस्थाके जनाबैत अछि ।[२] सङ्क्षेपमे वातावरणमे होमएवाला क्षण-क्षणक परिवर्तन मौसम छी ।
सन्दर्भ सामग्रीसभ[सम्पादन करी]
- ↑ Merriam-Webster Dictionary. Weather. Retrieved on 27 June 2008.
- ↑ "Climate". Glossary of Meteorology। American Meteorological Society। अभिगमन तिथि: 14 May 2008


text:
पटना । यूरोपीय यूनियन (ईयू) क संसदीय प्रतिनिधिमंडल आ मलेशिया क विशेष राजनयिक बिहारक विकास मे सहयोग क प्रस्ताव देलक अछि। प्रतिनिधिमंडल मुख्यमंत्री नीतीश कुमार स भेंट केलथि। ग्राहम वाटसन क नेतृत्व मे बिहार दौरा पर आयल ईयू प्रतिनिधिमंडल मे छहटा सांसद छथि। ओ कहला जे बिहार क विकास क गति कए दुनिया क सामने माडल क रूप मे पेश कैल जेबाक चाही। ग्राहम वाटसन यूनाइटेड किंगडम क सांसद छथि, जखन कि हुनकर संग ग्रीस क चारालाम्पोस, युनाइटेड किंगडम क ही बिल न्यूटन डन्न, फ्रांस क हार्लेन डेसीर, जर्मनी क फ्रांजिस्का केलर आ डेनमार्क क अन्ना रासबाक बिहार आयल छथि। प्रतिनिधिमंडल मुख्यमंत्री क संग हाल क वर्ष मे बिहार मे पथ निर्माण, ऊर्जा, कृषि, महिला सशक्तीकरण आओर स्वास्थ्य प्रक्षेत्र मे भेल कार्य पर चर्चा केलथि। प्रतिनिधिमंडल बिहार क विकास मे सहयोग क प्रस्ताव देलथि अछि। सांसद सब कहला जे बिहार कए विकास क जे चर्चा ओ सुनने छलाह ओहि स कहीं बेहतर स्थिति देखकए हुनका बेहद खुशी भ रहल अछि। ओतहि मलेशिया क विशेष राजनयिक दातो सेरी एस सेमीवेल्लू सेहो मुख्यमंत्री नीतीश कुमार से शिष्टाचार भेंट केलथि। ओ बिहार मे आधारभूत संरचना क विकास क दिशा मे सहयोग क प्रस्ताव देलथि अछि। ओ मुख्यमंत्री कए मलेशिया एबा लेल न्योत सेहो देलथि अछि।
मुख्य पृष्ठ समाचार हमहू छी मदद लेल तैयार


text:
1यीशु मसीहक वंशावली एहि तरहेँ अछि। ओ दाऊदक वंशज छलाह, आ दाऊद अब्राहमक वंशज। 2अब्राहम सँ इसहाकक जन्म भेलनि। इसहाक सँ याकूबक, आ याकूब सँ यहूदा और हुनकर भाय सभक जन्म भेलनि। 3यहूदा सँ पेरस और जेरहक जन्म भेलनि, जिनकर सभक मायक नाम तामार छलनि। पेरस सँ हेस्रोनक आ हेस्रोन सँ अरामक जन्म भेलनि। 4अराम सँ अमीनादाबक, अमीनादाब सँ नहशोनक आ नहशोन सँ सलमोनक जन्म भेलनि। 5सलमोन सँ बोअजक जन्म भेलनि, जिनकर माय राहाब छलीह। बोअज सँ ओबेदक जन्म भेलनि, जिनकर माय रूथ छलीह। ओबेद सँ यिशयक जन्म भेलनि। 6यिशय सँ राजा दाऊदक जन्म भेलनि। दाऊद सँ सुलेमानक जन्म भेलनि। सुलेमानक माय पहिने उरियाहक स्त्री भेल छलीह। 7सुलेमान सँ रेहोबामक, रेहोबाम सँ अबियाहक, और अबियाह सँ आसाक जन्म भेलनि। 8आसा सँ यहोशाफातक, यहोशाफात सँ योरामक, आ योराम सँ उजियाहक जन्म भेलनि। 9उजियाह सँ योतामक, योताम सँ आहाजक, और आहाज सँ हिजकियाहक जन्म भेलनि। 10हिजकियाह सँ मनश्शेक, मनश्शे सँ आमोनक, और आमोन सँ योशियाहक जन्म भेलनि। 11जाहि समय मे इस्राएली सभ बन्दीक रूप मे बेबिलोन देश लऽ जायल गेलाह, ताहि समय मे योशियाह सँ यकोन्याह आ हुनकर भाय सभक जन्म भेलनि। 12इस्राएली सभ केँ बेबिलोन मे लऽ जायल गेलाक बाद यकोन्याह सँ शालतिएलक, आ शालतिएल सँ जरुब्बाबेलक जन्म भेलनि। 13जरुब्बाबेल सँ अबीहूदक, अबीहूद सँ एलयाकीमक, और एलयाकीम सँ अजोरक जन्म भेलनि। 14अजोर सँ सदोकक, सदोक सँ अखीमक, और अखीम सँ एलिहूदक जन्म भेलनि। 15एलिहूद सँ एलिआजरक, एलिआजर सँ मत्तानक, और मत्तान सँ याकूबक जन्म भेलनि। 16याकूब सँ यूसुफक जन्म भेलनि, जे मरियमक पति भेलाह, आ मरियम सँ यीशुक जन्म भेलनि जे “मसीह” कहबैत छथि। 17एहि तरहेँ गनला सँ अब्राहम सँ दाऊद धरि चौदह पीढ़ी, दाऊद सँ बेबिलोनक बन्दी जीवन धरि चौदह पीढ़ी आ बेबिलोनक बन्दी जीवन सँ उद्धारकर्ता-मसीह धरि चौदह पीढ़ी होइत अछि। 18यीशु मसीहक जन्मक वृत्तान्त एना अछि—हुनकर माय मरियमक विवाह यूसुफ सँ होयब निश्चित भेल रहनि। मुदा हुनका सभक वैवाहिक जीवनक सम्पर्क होयबा सँ पहिनहि मरियम परमेश्वरक पवित्र आत्मा द्वारा गर्भवती भऽ गेलीह। 19हुनकर वर यूसुफ धार्मिक विचारक लोक होयबाक कारणेँ, मरियमक कोनो तरहक बदनामी नहि होनि, से सोचि, हुनका चुप-चाप त्यागि देबाक विचार कयलनि। 20ओ ई बात मोने-मोन सोचिए रहल छलाह कि परमेश्वरक एकटा स्वर्गदूत सपना मे दर्शन दऽ कऽ हुनका कहलथिन जे, “हौ दाऊदक वंशज यूसुफ, तोँ मरियम केँ अपन स्त्री मानि अपना लग आनऽ सँ नहि डेराह! कारण, जे हुनका गर्भ मे छनि से परमेश्वरक पवित्र आत्माक दिस सँ छनि। 21ओ एकटा पुत्र केँ जन्म देतीह, आ तोँ हुनकर नाम यीशु रखिहह, किएक तँ ओ अपन लोक सभ केँ ओकरा सभक पाप सँ मुक्ति देथिन।” 22ई सभ एहि लेल भेल जे, परमेश्वरक बात पूरा होअय जे ओ अपन प्रवक्ताक माध्यम सँ कहने छलाह— 23“देखह, एक कुमारि कन्या गर्भवती होयतीह, ओ एक पुत्र केँ जन्म देतीह आ हुनकर नाम ‘इम्मानुएल’ राखल जयतनि,” जकर अर्थ अछि, “परमेश्वर हमरा सभक संग छथि।” 24तखन यूसुफ निन्द सँ जागि गेलाह आ परमेश्वरक स्वर्गदूतक आज्ञानुसार मरियम केँ अपना पत्नीक रूप मे अपना ओहिठाम लऽ अनलथिन। 25ओ मरियमक संग वैवाहिक जीवनक सम्बन्ध ताबत धरि स्थापित नहि कयलनि जाबत धरि मरियम पुत्र केँ जन्म नहि दऽ देलथिन। पुत्रक जन्म भेला पर यूसुफ हुनकर नाम यीशु रखलथिन।
Copyrighted Material
Learn More


text:
Tuesday, 31 January 2017
पद्य - २२३ - अहम् / अहं (कविता)
अहम् / अहं (कविता)
हमर ई कविता मौलिक रूपसँ मैथिलीमे लिखित अछि । ई कविता तहिया लिखल गेल छल जहिया हम कॉलेज ऑफ आयुर्वेदमे (भारती विद्यापीठ, पूना) B.A.M.S. द्वितीय ओ तृतीय वर्षक (2nd & 3rd PROFESSIONAL YEAR) छात्र रही । ताहि समएमे महाविद्यालयक छात्र लोकनिमे EXTRA CO-CURRICULAR ACTIVITY केँ बढ़एबाक लेल “निर्मिती” नामक WALL MAGAZINE पर कविता आदि साहित्यिक कृति लगाओल जाइत छल जकर संयोजिका श्रीमति इण्दापुरकर मैडम (तत्कालीन लेक्चरर आ बादमे विभागाध्यक्ष - शारीर क्रिया विभाग) छलीह । हमहूँ मैथिली कविता लेल प्रस्ताव देल मुदा पाठक आन केओ नञि छलाह तेँ ओकर हिन्दी अनुवाद (स्वयं द्वारा अनुदित) देब स्वीकृत भेल । ताहि अनुदित रचना पर स्पष्ट उल्लेख रहैत छल कि मूल रचना “मैथिली” भाषामे अछि । प्रश्न उठि सकैत अछि कि मैथिली कविता मौलिक छल वा हिन्दी ? तेँ निर्मितीमे देल गेल रचनाक छायाप्रति सेहो संगहि देल जा रहल अछि ।
हम देखि रहल छी सिन्धु-लहरि,
जे अछि उठैत टकराइत अछि ।
अम्बर छूबा केर आश नेने,
किछु दूर गगनमे जाइत अछि ।।
किछु काल लागैतछि एहना जे,
ओ सिन्धु छाड़ि पाछाँ आएल ।
पर नभ असीम, अतिशान्त, शून्य,
के कहिया ओकरा अछि पाओल ??
एतबामे शैल-शिखर भेटल, आ
लहरि ओतहि जा टकराएल ।
फेर आँखि फुजल, मुड़ि कऽ देखल,
पुनि सिन्धु बीच स्वकेँ पाओल ।।
ओ क्षुब्ध मनेँ बैसल किछु क्षण,
नञि हारि मुदा तइयो मानल ।
शैथिल्य त्यागि कऽ सजग भेल,
पुनि आपिस जएबा केर ठानल ।।
किछु पुनि बेसी, आओरहु बेसी,
ओ कसगर फेर प्रयास करैछ ।
अम्बरसँ लहरि धरिक दूरी,
मूँह बओने ओहिना ठाढ़ रहैछ ।।
कते दण्ड-पऽल, क्षण ओ प्रतिक्षण,
बीतल कतबा दिन - राति बरख ।
ओ तन - मन - धनसँ लागल छल,
श्रम - साफल्यक पर दूर दरस ।।
निज रूप - अहं ओ त्यागि देल,
एतबहिमे ओकरा की फूरल !
घनगृहसँ नीचाँ ताकि रहल,
अम्बर पर अपनाकेँ देखल !!
मैथिली पाक्षिक इण्टरनेट पत्रिका “विदेह” केर 218म अंक (15 जनबरी 2017) (वर्ष 10, मास 109, अंक 218) केर “पद्य” स्तम्भमे प्रकाशित ।
Subscribe to: Post Comments (Atom)


text:
दरभंगा । पूर्व राष्ट्रपति डा. एपीजे अब्दुल कलाम दैनिक जीवन मे विज्ञान क महत्व कए रेखांकित करैत कहला अछि जे युवा कए विज्ञान क प्रति प्रेरित करबाक जरुरत अछि।
डा कलाम मुख्यमंत्री नीतीश कुमार क संग संयुक्त रूप स एहि ठाम विशाल विज्ञान मेला क उद्घाटन करलाक बाद एकटा समारोह कए संबोधित क रहल छलाह। बिहार क संग अपन विशेष लगाव पर डा. कलाम कहला जे इ प्रदेश हमर मन क काफी करीब अछि किया त प्रतिभा क मामला मे इ अन्य प्रदेश स काफी अलग अछि। एहि ठाम क बच्चा मे विज्ञान क प्रति खास लगाव अछि आ ओ एहि विषय कए बेसी सीखब, बुझब आ सीखब चाहैत छथि। ओ कहला जे विज्ञान विषय पर बच्चा क मन मे इ डर अछि जे इ कठिन विषय अछि। विज्ञान क प्रति डर कए एकरा रोचक, रचनात्मक आ बेहतर तरीका स बुझा कए निकालल जा सकैत अछि। ओ कहला जे एकरा लेल पूरा देश मे विज्ञान संग्रहालय क संग संग प्रयोगशाला क स्थापना करबाक जरूरत अछि। एहन करबा से प्राथमिक आ माध्यमिक स्तर क शिक्षा मे विज्ञान कए बचचा तक आसानी स पहुंचल जा सकैत अछि।
डा कलाम बिहार मे भ रहल विकास क सराहना करैत कहला जे राज्य क समग्र विकास पर हम कई बेर सुझाव दैत रहलहुं अछि। पूर्व राष्ट्रपति विज्ञान कए रोचक तरीका स बच्चा तक पहुंचेबा लेल अगस्तया इंटरनेशनल फाउण्डेशन, बेंगलुरु आ विकसित भारत फाउण्डेशन विशेष तौर पर तैयार कैल गेल मोबाईल साइंस लेबोरेट्री क चर्चा करैत कहला जे अप्रैल स जुलाई 2010 क दौरान चलाउल गेल एहि पहिल लैब कए देखबा लेल पैघ संख्या मे बचचा आयल छल।
एहि अवसर पर अगस्तया इंटरनेशनल फाउण्डेशन क अध्यक्ष रामजी राघवन कहला जे हुनकर संस्थान 2010 स बिहार मे विज्ञान क विकास आ छात्र कए ओकरा स लगाव बढेबा लेल कृतसंकल्पित अछि। ओ कहला जे एखन तीनटा मोबाईल लैब अछि जेकरा स दरभंगा, मधुबनी आ सुपौल क करीब 2100 गाम क 54 हजार छात्र लाभान्वित भ रहल छथि।
कलाम क सहयोगी आ प्रख्यात रक्षा वैज्ञानिक आ विकसित भारत फाउण्डेशन क अध्यक्ष मानस बिहारी वर्मा कहला अछि जे लोक गाम क विकास मे लागथि। ज्ञान क उपयोग पैसा कमेबा लेल टा नहि हेबाक चाही, बल्कि लोक कए रोजगार दियेबा लेल हेबाक चाही। एहि मौका पर प्रख्यात चिकित्सक डा. गणपति मिश्रा समेत अन्य लोग उपस्थित छलाह।
maithili news, mithila news, bihar news, latest bihar news, latest mithila news, latest maithili news, maithili newspaper, darbhanga, patna, दरभंगा, मिथिला, मिथिला समाचार, मैथिली समाचार, बिहार, मिथिला समाद, इ-समाद, इपेपर
प्रतिभा क मामला मे बिहार सबस अलग : कलाम
दरभंगा । पूर्व राष्ट्रपति डा. एपीजे अब्दुल कलाम दैनिक जीवन मे विज्ञान क महत्व कए रेखांकित करैत कहला अछि जे युवा कए विज्ञान क प्रति प्रेरित करबाक जरुरत अछि।


text:
पटना। मुख्यमंत्री नीतीश कुमार बिजली कए बिहार क सबस पैघ जरूरत कहैत कहला जे एकरा लेल बिहार केन्द्र पर निर्भर अछि। आद्री द्वारा आयोजित एकटा समारोह मे भाग लैत नीतीश कहला जे बिहार कए 1600 मेगावाट बिजल क जरूरत अछि, जखन कि एखन मात्र नौ सौ मेगावाट बिजली भेट रहल अछि। नीतीश कहला जे बिहार एहि मे स नेपाल, रेलवे आ रक्षा प्रतिष्ठान कए विद्युत आपूर्ति करब अनिवार्य अछि। तखन राज्य लेल मात्र मात्र सात सौ स साढ़े सात सौ मेगावाट बिजली बचैत अछि। ओ कहला जे बिहार मे निजी आ सार्वजनिक दूनू सेक्टर मे पावर प्लान्ट लगाउल जा सकैत अछि, मुदा कोल लिंकेज क पैघ समस्या अछि। नीतीश कहला जे एकर अलावा गंगा बेसिन स थर्मल पावर प्लान्ट लेल जल क इस्तेमाल पर रोक लगा देल गेल अछि, जखन कि बिहार मे गंगा क प्रवेश क समय चार सौ क्यूसेक पाइन क बहाव रहैत अछि आ बिहार छोड़ैत काल डिस्चार्ज बढि़कए पन्द्रह सौ क्यूसेक भ जाइत अछि।
नीतीश बिहार मे चीनी मिल क माध्यम स एथनाल क संग-संग बिजली उत्पादन मे भ रहल कठिनाई क चर्चा करैत कहला जे एहि माध्यम स दू हजार मेगावाट बिजली क उत्पादन भ सकैत अछि।
बिजली बिहार क सबस पैघ जरूरत : नीतीश
पटना। मुख्यमंत्री नीतीश कुमार बिजली कए बिहार क सबस पैघ जरूरत कहैत कहला जे एकरा लेल बिहार केन्द्र पर निर्भर अछि। आद्री द्वारा आयोजित एकटा समारोह मे भाग लैत नीतीश कहला जे बिहार कए 1600 मेगावाट बिजल क जरूरत अछि, जखन कि एखन मात्र नौ सौ मेगावाट बिजली भेट रहल अछि। नीतीश कहला जे बिहार एहि मे स नेपाल, रेलवे आ रक्षा प्रतिष्ठान कए विद्युत आपूर्ति करब अनिवार्य अछि। तखन राज्य लेल मात्र मात्र सात सौ स साढ़े सात सौ मेगावाट बिजली बचैत अछि। ओ कहला जे बिहार मे निजी आ सार्वजनिक दूनू सेक्टर मे पावर प्लान्ट लगाउल जा सकैत अछि, मुदा कोल लिंकेज क पैघ समस्या अछि। नीतीश कहला जे एकर अलावा गंगा बेसिन स थर्मल पावर प्लान्ट लेल जल क इस्तेमाल पर रोक लगा देल गेल अछि, जखन कि बिहार मे गंगा क प्रवेश क समय चार सौ क्यूसेक पाइन क बहाव रहैत अछि आ बिहार छोड़ैत काल डिस्चार्ज बढि़कए पन्द्रह सौ क्यूसेक भ जाइत अछि।


text:
मुजफ्फरपुर। सामाजिक आओर राजनीतिक बदलाव क पड़ताल करनिहार लेल बिहार हरदम प्रिय विषय रहल अछि। मुदा आब औषधीय गुणवाला पौध वैज्ञानिक, शोधार्थी आ दवा कंपनी कए खींच रहल अछि। मोटापा, याददाश्त कमजोर होएब आओर शरीर मे कंपन (पर्किसंस) जइसन बीमारी कए दूर करबाक लेल राज्यक बाहर क वैज्ञानिक उत्तर बिहार क विभिन्न जिला मे कोलियस, कचनार, बैकोपा आदि पौध पर शोध मे दिलचस्पी देखा रहल अछि। एहि बीमारी क इलाज क तलाश मे एनसीएल पुणे, जामिया हमदर्द नई दिल्ली आ सिमैप लखनऊ क बिहार विवि स साझेदारी क तैयारी अछि। एहि निर्णय स विश्वविद्यालय बॉटनी विभाग मे सैप अंतर्गत शोध कार्य करि रहल रिसर्च स्कॉलर कए स्तरीय संस्थान क संग जुड़बाक मौका भेटत। ओतहि, एहि पैघ प्रोजेक्ट स औषधीय पौध पर भ रहल रिसर्च मे तेजी आउत। पिछला सप्ताह एहि संस्थान क प्रोफेसर क टीम बिहार विवि आबि कए उत्तर बिहार क बूटी बदलत चिकित्सा दुनिया पौध आ एहि चलि रहल शोध क जायजा सेहो ल चुकल छथि। विश्वविद्यालय क शोधार्थी कचनार, कोलियस आदि पौध कए जैव प्रोद्योगिकी क मदद स लैब मे पैघ पैमाना पर उत्पादन करबाक विधि ताकि रहल अछि। आब एकर रसायन कए अलग करबाक संग जंतु पर एकर प्रभाव आ रोग स मुक्ति दिएबा मे एकर भूमिका पर अध्ययन भ सकत। विश्वविद्यालय कए बॉटनी विभाग क अध्यक्ष डॉ संतोष कुमार कहलक जे इ विश्वविद्यालय क लेल पैघ उपलब्धि अछि। एकरा लेल बॉटनी विभाग मे अलग स अत्याधुनिक सुविधा स लैस लैब क निर्माण कैल गेल अछि। कईटा पैघ उपकरण खरीदल गेल अछि। कम्प्यूटर आ अन्य उपस्कर क मदद स एहि ठाम कैल गेल प्राथमिक शोध कार्य पर दिल्ली, पुणे आ लखनऊ क संस्थान क प्रयोगशाला मे काज होएत। विश्वविद्यालय विज्ञान संकाय क डीन डा. एसएन तिवारी कहला जे एहि विश्वविद्यालय प्रयोगशाला कए आओर दुरुस्त कैल जा रहल अछि।
Comments are closed.


text:
Minneapolis, USA
श्री ज्ञान रँजन झा’क सम्प्रति मिनेसोटा विश्वविद्यालय, मिनियापोलिस, अमेरिका मे कम्प्यूटर विज्ञान’क पी०एच.डी’क छात्र छथि. २००६ मे IIIT Hyderabad बी.टेक केने छथि आ २००७ धरि हमरा सँग सोफ्टवेयर प्रयोगशाला, इन्फोसिस मे कनिष्ठ अनुसँधानकर्ता’क रुप मे हमरा सँग कार्य केने छथि. साहित्य क्षेत्र मे हिनका बहुत रुचि छन्हि. आ मधुशाला’क तर्ज पर एकटा सामान्तर मधुशाला’क रचना केने छथि. एकर अलावा बहुते कविता आ छन्द’क रचना केने छथि. मैथिली भाषा’क कहियो औपचारिक रुप सँ पढ़ाई नहि केने छथि मुदा हमरा सँ उधार लऽ केँ खट्टर काका’क तरँग डेढ़ दिन मे पढ़बाक रिकार्ड स्थापित केने छथि. हिनका कतेक रास बात’क लेल लिखबाक प्रेरणा एक सप्ताह पहिने देने छलहुँ आ अपन रचना काल्हि हमरा पठा देलैथि. कतेक रास बात’क फ्रेमवर्क मे श्री ज्ञान रँजन झा एकटा फिट कन्डिडेट छथि.
वास्तविक रुप सँ हिनकर अभिरुचि पेन्टिग मे सेहो छन्हि आ हमर किताब’क लेल मुख्य पृष्ठ’क डिजाइन हिनके स्केचिँग सँ भेल अछि.
--डा० पद्मनाभ मिश्र
कतओ बिहारी कतओ पहाड़ी
कहि कहि करै अछि उपहास सब नर नारी
बिल्कूल अपन आँङन मे हमरा नहि,
समता केर आशा अछि,
नहि जानि केहेन ई भाषा अछि।
प्रेम शुन्य अछि सबटा सम्बोधन,
राष्ट्र धर्म भऽ गेल आलोचन,
बिसरि गेल अछि पुरजन परिजन,
दऽ रहल के ई दिलाशा अछि,
नहि जानि केहेन ई भाषा अछि।
कखनहुँ वर्ण पर कखनहुँ वर्ग पर,
नित्य नव कलह केर रचना पर,
जनसाधारण के उकसा केँ,
प्रतिपल करैत तमाशा अछि,
नहि जानि केहेन ई भाषा अछि।
बिसरि गेल छी स्नेह देखाएब,
मिलिजुलि सँग खेलब खायब,
बरसि रहल अछि विष द्वेश चहुँदिस,
नहि अनुराग’क कोनो आशा अछि,
नहि जानि केहेन ई भाषा अछि।
देव कृपा अछि जे मुखबाणी,
ताहि सँ किएक करैछी मनमानी,
बाजब किएक नहि मधुर वचन हम,
इएह विचित्र जिज्ञासा अछि,
नहि जानि केहेन ई भाषा अछि।